|  |  |
| --- | --- |
|  | З А Ц В Е Р Д Ж А Н АРашэнне Дзяржынскага раённага выканаўчага камітэтаад *\_\_\_\_\_\_\_\_\_\_*№*\_\_\_\_\_\_\_* |

**С Т А Т У Т**

дзяржаўнай установы адукацыі

«Навасёлкаўская сярэдняя школа Дзяржынскага раёна»

(Навасёлкаўская сярэдняя школа Дзяржынскага раёна)

 **У С Т А В**

государственного учреждения образования

«Новоселковская средняя школа Дзержинского района»

 (Новоселковская средняя школа Дзержинского района)

Дзяржынск, 2022 г.

ГЛАВА 1

АГУЛЬНЫЯ ПАЛАЖЭННІ

1. Сапраўдны статут (далей – Статут) з’яўляецца новай рэдакцыяй Статута дзяржаўнай установы адукацыі «Навасёлкаўская сярэдняя школа Дзяржынскага раёна» (далей – Установа), зацверджаным рашэннем Дзяржынскага раённага выканаўчага камітэта Мінскай вобласці

ад \_\_\_\_\_\_\_\_\_\_\_ № \_\_\_\_\_\_\_\_

2. Поўнае найменне Установы:

на беларускай мове: дзяржаўная ўстанова адукацыі «Навасёлкаўская сярэдняя школа Дзяржынскага раёна»;

на рускай мове: государственное учреждение образования «Новоселковская средняя школа Дзержинского района»;

скарочанае найменне Установы:

на беларускай мове: Навасёлкаўская сярэдняя школа школа Дзяржынскага раёна;

на рускай мове: Новоселковская средняя школа Дзержинского района.

3. Месцазнаходжанне Установы: 222740, Рэспубліка Беларусь, Мінская вобласць, Дзяржынскі раён, в. Вялікія Навасёлкі, вул. Заводская, д.10.

4. Заснавальнікам Установы з’яўляецца Дзяржынскі раённы выканаўчы камітэт (у далейшым – Заснавальнік). Месцазнаходжанне Заснавальніка: 222712, Рэспубліка Беларусь, Мінская вобласць, горад Дзяржынск, плошча Дзяржынскага, дом 1.

Органам дзяржаўнага кіравання, упаўнаважаным Заснавальнікам, з’яўляецца ўпраўленне па адукацыі, спорце і турызме Дзяржынскага раённага выканаўчага камітэта (далей – Упраўленне).

5. Паўнамоцтвы ўласніка ў адносінах да дзяржаўнай маёмасці Установы ажыццяўляе Заснавальнік. Установа з’яўляецца некамерцыйнай арганізацыяй, уваходзіць у сістэму адукацыі Рэспублікі Беларусь. Фінансуецца Установа са сродкаў бюджэту Дзяржынскага раёна.

6. Установа адукацыі ажыццяўляе сваю дзейнасць у адпаведнасці з Канстытуцыяй Рэспублікі Беларусь, Кодэксам Рэспублікі Беларусь аб адукацыі, Палажэннем аб установе агульнай сярэдняй адукацыі, Палажэннем аб установе дашкольнай адукацыі, іншымі актамі заканадаўства Рэспублікі Беларусь, дадзеным Статутам.

7. Тып Установы: установа агульнай сярэдняй адукацыі.

Від Установы: сярэдняя школа.

8. Установа з’яўляецца дзяржаўнай установай адукацыі, фінансаванне якой ажыццяўляецца за кошт сродкаў рэспубліканскага і (або) мясцовага бюджэтаў, сродкаў заснавальніка, сродкаў, атрыманых ад дзейнасці, якая прыносіць даходы, бязвыплатнай (спонсарскай) дапамогі юрыдычных асоб, індывідуальных прадпрымальнікаў і іншых крыніц, якія не забаронены актамі заканадаўства. Сродкі ад дзейнасці, якая прыносіць даходы, паступаюць у самастойнае распараджэнне Установы і расходуюцца ў адпаведнасці з актамі заканадаўства.

9. Праходжанне дзяржаўнай акрэдытацыі Установы вызначаецца заканадаўствам Рэспублікі Беларусь.

 10. Установа з’яўляецца юрыдычнай асобай, мае пячатку з выявай Дзяржаўнага герба Рэспублікі Беларусь, штамп са сваім найменнем.

11. Установа мае права адкрываць ва ўстаноўленым заканадаўствам Рэспублікі Беларусь парадку бягучыя, разліковыя і іншыя рахункі ў банках Рэспублікі Беларусь у валюце і беларускіх рублях.

12. Установа адказвае па сваіх абавязацельствах грашовымі сродкамі, якія знаходзяцца ў яе распараджэнні. Пры іх недастатковасці субсідыярную адказнасць па яго абавязацельствам нясе ўласнік маёмасці.

 13. Установа мае ў аператыўным кіраванні адасобленую маёмасць, нясе самастойна адказнасць па сваіх абавязацельствах, можа ад свайго імя набываць і ажыццяўляць маёмасныя і немаёмасныя правы, выконваць абвязацельствы, быць ісцом і адказчыкам у судзе.

 14. Установа ва ўстаноўленым парадку вядзе справаводства на беларускай і (або) рускай мове, прадастаўляе звесткі, прадугледжаныя заканадаўствам, у налогавыя і іншыя органы дзяржаўнага кіравання ў адпаведнасці з іх кампетэнцыяй.

15. Установа не мае права выступаць гарантам ці паручыцелем трэціх асоб – юрыдычных асоб недзяржаўнай формы ўласнасці (у тым ліку долі (акцыі), ва ўстаўных фондах якіх знаходзяцца ў дзяржаўнай уласнасці) і фізічных асоб (у тым ліку індывідуальных прадпрымальнікаў) па выкананні гэтымі асобамі сваіх абавязацельстваў па вяртанні крэдытаў, прадастаўленых банкамі і нябанкаўскімі крэдытна-фінансавымі арганізацыямі.

16. Установа ў сваёй рабоце ўзаемадзейнічае з іншымі ўстановамі адукацыі, установамі дадатковай адукацыі, культуры, навукі, органамі аховы здароўя, унутраных спраў, па надзвычайных сітуацыях, службай занятасці насельніцтва і іншымі дзяржаўнымі і недзяржаўнымі арганізацыямі.

17. Ва Установе не дапускаецца стварэнне і дзейнасць палітычных партый, іншых грамадскіх аб'яднанняў, якія маюць палітычныя мэты, а таксама стварэнне і ананімная або іншая супярэчная заканадаўству дзейнасць рэлігійных арганізацый

18. Установа ў пытаннях выхавання на падставе пісьмовых заяў навучэнцаў (законных прадстаўнікоў непаўналетніх навучэнцаў) у пазаўрочны час можа ўзаемадзейнічаць з зарэгістраванымі рэлігійнымі арганізацыямі з улікам іх уплыву на фарміраванне духоўных, культурных і дзяржаўных традыцый беларускага народа. Парадак, умовы, змест і формы такога ўзаемадзеяння вызначаюцца Урадам Рэспублікі Беларусь па ўзгадненні з Прэзідэнтам Рэспублікі Беларусь.

 19. Установа можа быць абмежавана ў правах толькі ў выпадках і парадку, прадугледжаных заканадаўчымі актамі.

ГЛАВА 2

ПРАДМЕТ, МЭТЫ І ЗАДАЧЫ

ДЗЕЙНАСЦІ ЎСТАНОВЫ

20. Прадметам дзейнасці ўстановы з'яўляецца адукацыйная дзейнасць, якая ажыццяўляецца ў адпаведнасці з заканадаўствам па рэалізацыі дзяржаўнага адукацыйнага стандарту агульнай сярэдняй адукацыі, адукацыйнай праграмы пачатковай адукацыі, адукацыйнай праграмы базавай адукацыі, адукацыйнай праграмы агульнай срэдняй адукацыі, адукацыйнай праграмы дашкольнай адукацыі, адукацыйнай праграмы дадатковай адукацыі дзяцей і моладзі, адукацыйнай праграмы спецыяльнай адукацыі на ўзроўні агульнай сярэдняй адукацыі, адукацыйнай праграмы спецыяльнай адукацыі на ўзроўні агульнай сярэдняй адукацыі для асоб з інтэлектуальнай недастатковасцю, адукацыйнай праграмы спецыяльнай адукацыі на ўзроўні дашкольнай адукацыі, адукацыйнай праграмы спецыяльнай адукацыі на ўзроўні дашкольнай адукацыі для асоб з інтэлектуальнай недастатковасцю, праграмы выхавання дзяцей, якія маюць патрэбу ў аздараўленні, праграмы бесперапыннага выхавання дзяцей і вучнёўскай моладзі, праграмы выхавання і абароны правоў і законных інтарэсаў дзяцей, якія знаходзяцца ў сацыяльна небяспечным становішчы. Установа можа ў мэтах спартыўнай падрыхтоўкі навучэнцаў арганізоўвацца вучэбна-трэніровачны працэс па відах спорту, можа забяспечваць вывучэнне асобных вучэбных прадметаў, модуляў на павышаным узроўні пры рэалізацыі адукацыйнай праграмы сярэдняй адукацыі, можа ажыццяўляцца адукацыйны працэсс па працоўным навучанні па праграме прафесыйнай падрыхтоўкі рабочых (служачых) у Х(ХІ) класах, можа ажыцяўляцца дапрафесійная падрыхтоўка навучэнцаў.

дашкольнай адукацыі, вучэбнай праграмы і вучэбнага плана агульнай сярэдняй адукацыі, дашкольнай адукацыі, праграмы спецыяльнай адукацыі, праграмы бесперапыннага выхавання дзяцей і вучнёўскай моладзі, праграмы выхавання і абароны правоў і законных інтарэсаў дзяцей, якія знаходзяцца ў сацыяльна небяспечным становішчы.

21. Асноўнай мэтай Установы з'яўляецца рознабаковае развіццё асобы навучэнца з улікам яго ўзроставых і індывідуальных магчымасцяў, здольнасцяў і патрэб, фарміраванне ў яго маральных нормаў, кампетэнцый, фарміраванне адукаванай, сацыяльна, духоўна і маральна сталай, творчай асобы, фарміраванне грамадзяніна Рэспублікі Беларусь, выхаванне павагі правоў і свабод чалавека, любові да Радзімы, сям'і, прывіццё навыкаў здаровага ладу жыцця.

23. Асноўнымі задачамі ўстановы з'яўляюцца:

забеспячэнне адукацыі ў адпаведнасці з адукацыйнымі стандартамі дашкольнай і агульнай сярэдняй адукацыі;

далучэнне выхаванцаў і навучэнцаў да агульначалавечых і нацыянальных каштоўнасцяў;

выяўленне і развіццё індывідуальных схільнасцяў і інтэлектуальна-творчага патэнцыялу навучэнцаў;

забеспячэнне дзейнасці Установы па ажыццяўленні выхавання, у тым ліку па фарміраванні ў навучэнцаў грамадзянскасці, патрыятызму, духоўна-маральных каштоўнасцяў, здаровага ладу жыцця, адказнасці, працавітасці, фарміраванне культуры сямейных адносін, каштоўнасных адносін да сям'і;

падрыхтоўка да самастойнага жыццёвага выбару, пачатку працоўнай дзейнасці, працягу адукацыі;

забеспячэнне атрымання навучэнцамі агульнай сярэдняй адукацыі; стварэнне спецыяльных умоў для атрымання адукацыі выхаванцамі і навучэнцамі з асаблівасцямі псіхафізічнага развіцця (далей – АПФР) і аказанне ім карэкцыйна-педагагічнай дапамогі;

ахова здароўя навучэнцаў і выхаванцаў, фарміраванне асноў здароўезберагальнай культуры, спорту, добраахвотнымі таварыствамі, юрыдычнымі і фізічнымі асобамі;

падтрымка працы маладзёжных і дзіцячых грамадскіх арганізацый (аб'яднанняў), дзейнасць якіх не супярэчыць заканадаўству.

24. Установа ажыццяўляе адукацыйную дзейнасць з моманту атрымання спецыяльнага дазволу (ліцэнзіі) на ажыццяўленне адукацыйнай дзейнасці;

стварае структурныя падраздзяленні і (або) адасобленыя структурныя падраздзяленні;

распараджаецца маёмасцю, замацаванай за ёй на праве аператыўнага кіравання, у парадку, устаноўленым заканадаўствам;

ажыццяўляе дзейнасць, якая прыносіць даходы, адпавядае прадмету, мэтам дзейнасці і задачам Установы і неабходнымі для выканання яго функцыямі;

распараджаецца сродкамі, атрыманымі ад дзейнасці, якая прыносіць даходы, а таксама набытай за кошт такіх сродкаў маёмасцю ў адпаведнасці з заканадаўствам;

забяспечвае ва ўстаноўленым парадку прыём вучняў ва Установу;

ажыццяўляе ў межах сваёй кампетэнцыі адміністрацыйныя працэдуры;

разглядае ў межах сваёй кампетэнцыі і ў парадку, устаноўленым заканадаўствам, звароты грамадзян, у тым ліку індывідуальных прадпрымальнікаў, а таксама юрыдычных асоб.

25. Ва Установе ажыццяўляецца навучанне і выхаванне на ўзроўнях дашкольнай і агульнай сярэдняй адукацыі.

26. Адукацыйны працэс пры рэалізацыі адукацыйнай праграмы дашкольнай адукацыі ажыццяўляецца ў групах, у тым ліку інтэграванага навучання і выхавання, або індывідуальна.

27. Дашкольная адукацыя – узровень асноўнай адукацыі, накіраваны на рознабаковае развіццё асобы дзіцяці ранняга і дашкольнага ўзросту ў адпаведнасці з яго ўзроставымі і індывідуальнымі магчымасцямі, здольнасцямі і патрэбнасцямі фарміравання ў яго маральных нормаў, кампетэнцый, неабходных для набыцця сацыяльнага вопыту, падрыхтоўкі да працягу адукацыі, аздараўлення дзіцяці.

28. Тэрмін атрымання дашкольнай адукацыі вызначаецца законнымі прадстаўнікамі выхаванцаў. Пры гэтым тэрмін засваення зместу праграмы дашкольнай адукацыі складае да пяці гадоў дзесяці месяцаў і можа быць павялічаны на адзін год па жаданні законных прадстаўнікоў выхаванцаў.

28. Выхаванцы аб’ядноўваюцца ў рознаўзроставую групу (ад аднаго года да сямі гадоў).

29. Ва ўстанове адукацыі пры рэалізацыі адукацыйнай праграмы дашкольнай адукацыі ўстанаўліваюцца канікулы, у час якіх заняткі з выхаванцамі не праводзяцца. У час канікулаў праводзяцца мерапрыемствы фізкультурна-аздараўленчай і мастацка-эстэтычнай накіраванасці. Агульная працягласць канікулаў складае сто дванаццаць каляндарных дзён: летнія – дзевяноста два каляндарныя дні; зімовыя – дзесяць каляндарных дзён; вясеннія – дзесяць каляндарных дзён.

30. Рэжым работы ў групе ўстанаўліваецца Установай з улікам пажаданняў законных прадстаўнікоў. Рознаўзроставая группа працуе ва ўмовах пяцідзённага працоўнага тыдня з рэжымам знаходжання дзяцей 10,5 гадзін.

31. Ва Установе ажыццяўляецца навучанне і выхаванне на I, II i III ступенях агульнай сярэдняй адукацыі. Агульную сярэднюю адукацыю ўключаюць у сябе тры ступені:

I ступень – пачатковая адукацыя (I – IV класы);

II ступень – базавая адукацыя (V – IX класы);

III ступень – сярэдняя адукацыя (X – XI класы).

I і II ступені агульнай сярэдняй адукацыі складаюць агульную базавую адукацыю;

I, II і III ступені агульнай сярэдняй адукацыі складаюць агульную сярэднюю адукацыю.

На I ступені агульнай сярэдняй адукацыі рэалізуецца адукацыйная праграма пачатковай адукацыі.

Ва Установе можа ажыццяўляцца падрыхтоўка дзяцей да навучання на I ступені агульнай сярэдняй адукацыі.

На II ступені агульнай сярэдняй адукацыі рэалізуецца адукацыйная праграма базавай адукацыі.

Агульная базавая адукацыя дае права на працяг адукацыі на III ступені агульнай сярэдняй адукацыі, а таксама на ўзроўнях прафесійна-тэхнічнай, сярэдняй спецыяльнай адукацыі.

Засваенне зместу адукацыйнай праграмы базавай адукацыі з'яўляецца абавязковым.

На III ступені агульнай сярэдняй адукацыі рэалізуецца адукацыйная праграма сярэдняй адукацыі.

Агульная сярэдняя адукацыя дае права на працяг адукацыі на ўзроўнях прафесійна-тэхнічнай, сярэдняй спецыяльнай, вышэйшай адукацыі.

32. Тэрмін атрымання агульнай базавай адукацыі складае 9 гадоў (для асоб з асаблівасцямі псіхафізічнага развіцця – 9 – 10 гадоў); агульнай сярэдняй адукацыі – 11 гадоў (для асоб з асаблівасцямі псіхафізічнага развіцця – 11 – 12 гадоў).

Тэрміны навучання на ступенях агульнай сярэдняй адукацыі складаюць: на І ступені – 4 гады (для асоб з асаблівасцямі псіхафізічнага развіцця – 4 – 5 гадоў); на ІІ ступені – 5 гадоў; на ІІІ ступені – 2 гады.

33. Тэрмін атрымання дадатковай адукацыі дзяцей і моладзі вызначаецца вучэбна-праграмнай дакументацыяй адукацыйнай праграмы дадатковай адукацыі дзяцей і моладзі.

34. Навучанне ва Установе арганізавана ў вочнай форме атрымання адукацыі.

35. Установа мае права на распрацоўку і правядзенне ва ўстаноўленым парадку эксперыментальнай і інавацыйнай дзейнасці па прымяненні новага зместу навучання і выхавання, новых педагагічных сістэм, якія фарміруюцца на прынцыпах бесперапыннасці з іншымі відамі адукацыі.

36. Для дасягнення мэтаў дзейнасці Установы і рашэнні ўскладзеных на яе задач Установа абавязана забяспечваць:

якасць адукацыі;

распрацоўку і зацвярджэнне ва ўстаноўленым парадку структурных элементаў, навукова-метадычнага забеспячэння адпаведнай адукацыі, яго ўдасканаленне;

падбор, прыём на працу і расстаноўку кадраў, павышэнне іх кваліфікацыі;

матэрыяльна-тэхнічнае забеспячэнне адукацыйнага працэсу ў адпаведнасці з устаноўленымі санітарнымі нормамі, правіламі і гігіенічнымі нарматывамі;

стварэнне бяспечных умоў пры арганізацыі адукацыйнага працэсу;

распрацоўку і прыняцце правілаў унутранага распарадку для навучэнцаў, правілаў унутранага працоўнага распарадку Установы;

маральнае і матэрыяльнае стымуляванне навучэнцаў, педагагічных і іншых работнікаў;

меры сацыяльнай абароны вучняў;

стварэнне бяспечных умоў для арганізацыі харчавання і медыцынскай дапамогі.

азнаямленне асоб, законных прадстаўнікоў непаўналетніх асоб пры прыёме (залічэнні) ва Установу з пасведчаннем аб дзяржаўнай рэгістрацыі, спецыяльным дазволам (ліцэнзіяй) на адукацыйную дзейнасць, сертыфікатам аб дзяржаўнай акрэдытацыі, статутам, правіламі ўнутранага распарадку для навучэнцаў, іншымі лакальнымі прававымі актамі;

патранат асоб з асаблівасцямі псіхафізічнага развіцця на працягу двух гадоў пасля атрымання адукацыі ва Установе;

садзейнічанне упаўнаважаным дзяржаўным органам, іншым арганізацыяму правядзенні кантролю за забеспячэннем якасці адукацыі.

37. У адпаведнасці з пэўнымі мэтамі і задачамі Установа ажыццяўляе віды дзейнасці згодна з агульнадзяржаўным класіфікатарам Рэспублікі Беларусь АКРБ 005-2011 «Віды эканамічнай дзейнасці», зацверджаным пастановай Дзяржаўнага камітэта па стандартызацыі Рэспублікі Беларусь 5 снежня 2011 г. № 85.

Установа рэалізуе наступныя віды дзейнасці: 85310 – агульная сярэдняя адукацыя; 85100 – дашкольная адукацыя: 88910 – дзённы догляд дзяцей; 85600 – дапаможныя адукацыйныя паслугі; 85200 – пачатковая адукацыя; 85590 – іншыя віды адукацыі, не ўключаныя ў іншыя групы; 91020 – дзейнасць музеяў; 91011 – дзейнасць бібліятэк; 94990 – дзейнасць іншых арганізацый, заснаваных на членстве, не ўключаных у іншыя групы; 85510 – адукацыя ў галіне спорту і адпачынку.

Віды дзейнасці, якія падлягаюць ліцэнзаванню, ажыццяўляюцца Установай пасля атрымання адпаведнага дазволу (ліцэнзіі), ва ўстаноўленым заканадаўствам парадку.

38. У адпаведнасці з Пералікам відаў дзейнасці, на ажыццяўленне якіх патрабуюцца спецыяльныя дазволы (ліцэнзіі), якія выдаюцца ўпаўнаважанымі дзяржаўнымі органамі і дзяржаўнымі арганізацыямі. Установа ажыццяўляе наступныя ліцэнзуемыя віды дзейнасці:

адукацыйная дзейнасць.

39. Права ажыццяўляць дзейнасць, на якую неабходна атрыманне ліцэнзіі, узнікае з моманту атрымання ліцэнзіі ва ўказаны ў ёй тэрмін і спыняецца па заканчэнні тэрміну яе дзеяння, калі іншае не ўстаноўлена.

ГЛАВА 3

МОВЫ НАВУЧАННЯ І ВЫХАВАННЯ

40. У адпаведнасці з асноўнымі напрамкамі дзяржаўнай палітыкі ў сферы адукацыі ва Установе забяспечваецца роўнасць беларускай і рускай моў.

41. Вывучэнне рускай, беларускай і адной з замежных моў ва Установе, за выключэннем асобных катэгорый асоб з асаблівасцямі псіхафізічнага развіцця, з'яўляецца абавязковым.

Катэгорыі асоб з асаблівасцямі псіхафізічнага развіцця і парадак вывучэння імі моў вызначаюцца Міністэрствам адукацыі Рэспублікі Беларусь.

Парадак вывучэння беларускай і рускай моў замежнымі грамадзянамі і асобамі без грамадзянства, якія часова знаходзяцца або часова пражываюць у Рэспубліцы Беларусь, вызначаецца Міністэрствам адукацыі Рэспублікі Беларусь.

42. Навучанне ва Установе ажыццяўляецца на беларускай мове. Выхаванне ва Установе ажыццяўляецца на беларускай і рускай мовах.

43. Абавязковай для вывучэння замежнай мовай з'яўляецца англійская мова.

 Ва Установе забяспечваецца працяг вывучэння вучнямі IV-XI класаў раней вывучаемай замежнай мовы, якая не вывучаецца ў данай Установе, у парадку, вызначаным Палажэннем аб установе агульнай сярэдняй адукацыі.

ГЛАВА 4

КРЫНІЦЫ І ПАРАДАК ФАРМІРАВАННЯ МАЁМАСЦІ УСТАНОВЫ

44. Маёмасць Установы фарміруецца за кошт наступных крыніц:

сродкі, якія прадастаўляюцца Заснавальнікам у парадку фінансавання дзейнасці Установы;

сродкі, атрыманыя ад дзейнасці, якая прыносіць даходы;

бязвыплатная (спонсарская) дапамога;

замежная бязвыплатная дапамога;

добраахвотныя пералічэнні (узносы) фізічных асоб;

іншыя крыніцы, не забароненыя заканадаўствам.

45. Маёмасць, якая перададзена Установе, знаходзіцца ў камунальнай уласнасці Дзяржынскага раёна і замацавана за ім на праве аператыўнага кіравання.

46. Маёмасць Установы складаюць асноўныя фонды, абаротныя сродкі, а таксама іншыя матэрыяльныя каштоўнасці, кошт якіх адлюстроўваецца ў самастойным балансе.

47. Установа ў адносінах да замацаванай маёмасці ажыццяўляе права валодання, карыстання і распараджэння ў межах і на ўмовах, устаноўленых уласнiкам або ўпаўнаважаным органам, у адпаведнасці з мэтамі сваёй дзейнасці, заданнямі ўласніка і прызначэннем маёмасці.

48. Установа не мае права без згоды Заснавальніка адчужаць, здаваць у арэнду, заклад ці іншым спосабам распараджацца замацаванай за ім маёмасцю і маёмасцю набытай, калі іншае не ўстаноўлена заканадаўчымі актамі.

49. Матэрыяльна-тэхнічная база Установы фарміруецца Заснавальнікам па дзеючых нарматывах у адпаведнасці з усталяванымі патрабаваннямі.

Матэрыяльна-тэхнічную базу Установы складаюць зямельны ўчастак, будынкі, збудаванні, абсталяванне, транспартныя сродкi i iншая маёмасць.

50. Установа, упраўленне па адукацыі, спорце і турызме забяспечваюць абнаўленне і развіццё матэрыяльна-тэхнічнай базы Установы.

51. Установа нясе адказнасць за захаванне і эфектыўнае выкарыстанне замацаванай за ім маёмасці, арганізацыю эксплуатацыі матэрыяльна-тэхнічнай базы ў адпаведнасці з нарматыўнымі патрабаваннямі.

52. Забараняюцца дзеянні (бяздзейнасць), якія прыводзяць да неабгрунтаванага скарачэння цi пагаршэння матэрыяльна-тэхнічнай базы.

53. Заснавальнік, Упраўленне маюць права канфіскаваць лішнюю маёмасць, якая не выкарыстоўваецца, альбо маёмасць, якая выкарыстоўваецца не па прызначэнні, і распарадзіцца ім па сваім меркаванні ў рамках дзеючага заканадаўства.

54. Кіраўнік Установы па ўзгадненні з Упраўленнем мае права арандаваць маёмасць іншых арганізацый для рэалізацыі мэтаў Установы.

55. Сродкі, атрыманыя Установай ад дзейнасці, якая прыносіць даходы, і набытая за кошт іх маёмасць паступаюць у яе самастойнае распараджэнне і расходуюцца ў адпаведнасці з заканадаўствам.

56. Выдаткі ўстановы па ажыццяўленні дзейнасці, якая прыносіць даходы, фінансуюцца за кошт пазабюджэтных сродкаў у парадку, прадугледжаным заканадаўствам.

57. Пазабюджэтныя сродкі ў частцы сум перавышэння даходаў над выдаткамі, якія застаюцца ў распараджэнні ўстановы, выкарыстоўваюцца для:

развіцця матэрыяльна-тэхнічнай базы;

ажыццяўлення інавацыйнай дзейнасці;

ажыццяўлення дадатковых выплат стымулюючага характару, аказання матэрыяльнай дапамогі работнікам установы, вучням пры ўмове адсутнасці пратэрмінаванай крэдыторскай запазычанасці ўстановы (без уліку бюджэтных абавязацельстваў, зарэгістраваных ва ўстаноўленым парадку тэрытарыяльнымі органамі дзяржаўнага казначэйства) па плацяжах у бюджэт, дзяржаўныя пазабюджэтныя фонды, аплаце за тавары (работы, паслугі);

іншых мэт у адпаведнасці з заканадаўствам.

Сума перавышэння даходаў над выдаткамі, якая застаецца ў распараджэнні ўстановы, – розніца паміж даходамі ад дзейнасці, якая прыносіць даходы, па кожнай крыніцы даходаў, паменшанымі на сумы падаткаў, збораў (пошлін) і іншых абавязковых плацяжоў, выплачаных у рэспубліканскі і мясцовыя бюджэты, дзяржаўныя пазабюджэтныя фонды, і фактычнымі выдаткамі па кожнай крыніцы даходаў у межах каштарысу.

58. Падставай для ажыццяўлення расходаў пазабюджэтных сродкаў з'яўляюцца каштарысы, што складаюцца ў парадку, устаноўленым заканадаўствам.

59. Не выкарыстаныя ў справаздачным фінансавым годзе пазабюджэтныя сродкі не падлягаюць пералічэнню ў бюджэт і выкарыстоўваюцца ў чарговым фінансавым годзе ў парадку, устаноўленым заканадаўствам.

60. Бязвыплатная (спонсарская) дапамога, прадастаўленая ўстанове, у тым ліку і грашовыя сродкі, выкарыстоўваецца ў мэтах:

стварэння і ўмацавання матэрыяльна-тэхнічнай базы;

выпуску вучэбных выданняў і сродкаў навучання, арганізацыі харчавання вучняў установы.

Канкрэтная мэта выкарыстання бязвыплатнай (спонсарскай) дапамогі вызначаецца дагаворам на аказанне бязвыплатнай (спонсарскай) дапамогі.

Грашовыя сродкі, атрыманыя установай у якасці бязвыплатнай (спонсарскай) дапамогі ад юрыдычных, фізічных асоб або індывідуальных прадпрымальнікаў, выдаткоўваюцца выключна на набыццё відаў тавараў (работ, паслуг), прадугледжаных дагаворам на аказанне бязвыплатнай (спонсарскай) дапамогі.

61. Замежная бязвыплатная дапамога, атрыманая Установай, падлягае рэгістрацыі ў Дэпартаменце па гуманітарнай дзейнасці Кіраўніцтва справамі Прэзідэнта Рэспублікі Беларусь (далей – Дэпартамент па гуманітарнай дзейнасці) ва ўстаноўленым парадку. Выключэнне складаюць выпадкі, прадугледжаныя заканадаўствам.

Замежная бязвыплатная дапамога, прадастаўленая Установе, у тым ліку грашовыя сродкі, выкарыстоўваецца ў мэтах:

правядзення навучання;

умацавання матэрыяльна-тэхнічнай базы Установы, будаўніцтва, рамонту (рэканструкцыі) аб'ектаў сацыяльнага прызначэння;

развіцця фізічнай культуры і спорту, дзіцяча-юнацкага спорту, у тым ліку правядзення фізкультурна-аздараўленчай і спартыўна-масавай работы.

Замежная бязвыплатная дапамога, прадастаўленая Установе, у тым ліку грашовыя сродкі, выкарыстоўваецца ў мэтах, вызначаных дагаворам, лістом дарэння ці іншым дакументам, які вызначае ўмовы аказання замежнай бязвыплатнай дапамогі.

На падставе названых дакументаў Установа складае і ўзгадняе ва ўстаноўленым парадку з Дэпартаментам па гуманітарнай дзейнасці Кіраўніцтва справамі Прэзідэнта Рэспублікі Беларусь план мэтавага выкарыстання (размеркавання) замежнай бязвыплатнай дапамогі, у якім адлюстроўваюцца мэты выкарыстання дапамогі, пералік арганізацый і (або) фізічных асоб (іх катэгорый), якія ажыццяўляюць рэалізацыю гэтых мэтаў.

Установа мае права звярнуцца ў Дэпартамент па гуманітарнай дзейнасці Кіраўніцтва справамі Прэзідэнта Рэспублікі Беларусь па ўзгадненне новай мэты выкарыстання замежнай бязвыплатнай дапамогі ў выпадках і парадку, прадугледжаных заканадаўствам.

62. Грашовыя сродкі, якія паступілі на бягучы (разліковы) рахунак Установы ў якасці добраахвотных пералічэнняў (узносаў) фізічных, юрыдычных асоб, накіраваныя ў распараджэнне апякунскага савета, выкарыстоўваюцца ў мэтах, якiя вызначаюцца рашэннем апякунскага савета, узгодненым з дырэктарам і бацькоўскім камітэтам Установы (пры яго наяўнасці), у тым ліку на:

умацаванне матэрыяльна-тэхнічнай базы;

правядзенне спартыўна-масавых, фізкультурна-аздараўленчых, сацыяльна-культурных, адукацыйных мерапрыемстваў;

іншыя мэты, не забароненыя заканадаўствам.

ГЛАВА 5

ПАРАДАК КІРАВАННЯ ДЗЕЙНАСЦЮ ЎСТАНОВЫ.

СТРУКТУРА І ПАРАДАК ФАРМІРАВАННЯ

ОРГАНАЎ КІРАВАННЯ І САМАКІРАВАННЯ

63. Кіраванне дзейнасцю Установы ажыццяўляецца ў адпаведнасці з Кодэксам Рэспублікі Беларусь аб адукацыі, іншымі актамі заканадаўства Рэспублікі Беларусь, у тым ліку Палажэннем аб установе агульнай сярэдняй адукацыі, зацверджаным пастановай Міністэрства адукацыі Рэспублікі Беларусь ад 20 снежня 2011 г. № 283, Палажэннем аб установе дашкольнай адукацыі, зацверджаным пастановай Міністэрства адукацыі Рэспублікі Беларусь ад 4 жніўня 2022 г. № 230, сапраўдным Статутам і грунтуецца на спалучэнні прынцыпаў адзінаначалля і самакіравання.

64. Непасрэднае кіраўніцтва Установай ажыццяўляе дырэктар, які прызначаецца на пасаду і вызваляецца ад пасады начальнікам упраўлення па адукацыі, спорце і турызме Дзяржынскага раённага выканаўчага камітэта па ўзгадненні з Дзяржынскім раённым выканаўчым камітэтам і галоўным упраўленнем па адукацыі Мінскага абласнога выканаўчага камітэта.

 З дырэктарам заключаецца кантракт у адпаведнасці з дзеючым заканадаўствам Рэспублікі Беларусь.

65. Дырэктар:

 выдае загады, заключае дагаворы, выдае даверанасці, адкрывае рахунак у банках у межах сваёй кампетэнцыі;

 ажыццяўляе прыём і звальненне работнікаў, зацвярджае іх службовыя (рабочыя) інструкцыі.

66. Дырэктар абавязаны:

 здзяйсняць кіраўніцтва Установай ў адпаведнасці з яе статутам і заканадаўствам Рэсублікі Беларусь;

 вызначаць стратэгію, мэты і задачы развіцця Установы, накіроўваць дзейнасць яе калектыву на іх дасягненне;

 планаваць, кантраляваць і каардынаваць работу структурных падраздзяленняў, педагагічных і іншых работнікаў Установы;

 ствараць умовы для творчага росту педработнікаў, прымяненне імі перадавых форм і метадаў навучання і выхавання, падтрымліваць станоўчы маральна-псіхалагічны клімат у калектыве;

 ствараць умовы для творчай дзейнасці навучэнцаў, развіцця іх інтарэсаў і здольнасцей, аказваць падтрымку органам вучнёўскага самакіравання;

 ва ўстаноўленым парадку арганізоўваць правядзенне атэстацыі;

 выносіць найбольш важныя пытанні жыццядзейнасці Установы на

абмеркаванне агульнашкольнага сходу, педагагічнага савета.

 перыядычна рабіць справаздачу аб сваёй дзейнасці перад калектывам, законнымі прадстаўнікамі, вышэйстаячымі органамі;

 забяспечваць правільнае вядзенне і захаванасць дакументацыі, улік, праходжанне і кантроль за выкананнем службовых дакументаў, своечасовы разгляд заяў, скаргаў, выкананне правоў і гарантый навучэнцаў і работнікаў Установы, выкананне правілаў санітарна-гігіенічнага рэжыму, аховы працы;

 забяспечваць улік і захаванне, папаўненне вучэбна-матэрыяльнай базы, рацыянальнае выкарыстанне бюджэтных і пазабюджэтных сродкаў;

 ажыццяўляць кантроль за захаваннем заканадаўства аб ахове працы работнікамі, забяспечваць бяспечную эксплуатацыю інжынерна-тэхнічных камунікацый, абсталявання і прымаць меры па прадухіленні аварыйных сітуацый, захаванні жыцця і здароўя навучэнцаў і работнікаў пры ўзнікненні такіх сітуацый, аказанні пацярпелымпры няшчасных выпадках неабходнай дапамогі, іх дастаўцы ў арганізацыі аховы здароўя.

67. Дырэктар мае права:

 ажыццяўляць кантроль за ходам і вынікамі адукацыйнага працэсу;

 размяркоўваць аб’ёмы педагагічнай, вучэбнай і арганізацыйна-выхаваўчай работы сярод педагагічных работнікаў і ажыццяўляць прэміраванні за творчыя дасягненні ў працы;

 прымаць і звальняць ва ўстаноўленым парадку педагагічных і іншых работнікаў Установы;

 заахвочваць і прыцягваць да дысцыплінарнай і іншай адказнасці работнікаў Установы;

 прыцягваць да дысцыплінарнай адказнасці, устаноўленай статутам Установы і правіламі аб заахвочванні і спагнаннях вучняў за праступкі;

 выбіраць і быць выбраным у органы самакіравання;

 заключаць дагаворы з арганізацыямі, прадпрыемствамі, прыватнымі асобамі на выкананне розных відаў будаўніча-мантажных работ, работ па бягучаму рамонту, афармленню, гаспадарчаму ўтрыманню памяшканняў Установы;

 заключаць дагаворы на аказанне платных адукацыйных паслуг навучэнцам і іх бацькам або іншым законным прадстаўнікам навучэнцаў, грамадзянам, а таксама арганізацыям;

 заключаць дагаворы з арганізацыямі і фізічнымі асобамі на выкананне розных відаў работ (паслуг) з мэтай ажыццяўлення гаспадарчай дзейнасці ў адпаведнасці з заканадаўствам Рэспублікі Беларусь;

 выдаваць загады і ўказанні, абавязковыя для выканання ўсімі работнікамі Установы;

 прыпыняць рашэнні педагагічнага савета Установы, калі яны супярэчаць заканадаўству Рэспублікі Беларусь, Статуту Установы;

ажыццяўляць iншыя паўнамоцтвы, прадугледжаныя заканадаўствам

68. Асноўным органам самакіравання з’яўляецца педагагічны савет Установы, які ўзначальвае дырэктар. Кампетэнцыя, склад і арганізацыя дзейнасці педагагічнага савета вызначаюцца Міністэрствам адукацыі Рэспублікі Беларусь.

69. Педагагічны савет ажыццяўляе сваю дзейнасць у адпаведнасці з Кодэксам Рэспублікі Беларусь аб адукацыі, Палажэннем аб педагагічным савеце ўстановы агульнай сярэдняй адукацыі, зацверджаным пастановай Міністэрства адукацыі Рэспублікі Беларусь ад 29 жніўня 2022 г. № 290, іншымі актамі заканадаўства Рэспублікі Беларусь і дадзеным Статутам.

70. Да кампетэнцыі педагагічнага савета адносяцца:

удзел у кіраванні Установай;

вызначэнне прыярытэтных напрамкаў дзейнасці Установы;

удасканаленне якасці агульнай сярэдняй адукацыі ва Установе;

распрацоўка механізмаў удасканалення здароўезберагальнай адукацыйнай ўкараненне ў адукацыйны працэс эфектыўных сучасных адукацыйных тэхналогій і методык навучання і выхавання;

правядзенне работы па ўдасканаленні прафесійны кампетэнцыя педагагічных работнікаў і развіцці іх ініцыятывы і творчасці;

вывучэнне і ўкараненне ў практыку эфектыўнага педагагічнага вопыту;

разгляд пытанняў прыёму навучэнцаў у І клас, атэстацыі вучняў, іх пераводу, у тым ліку ўмоўна, у наступны клас, пакідання на паўторны год навучання, допуску да выпускных экзаменаў, вызвалення ад здачы выпускных экзаменаў, арганізацыі выпускных экзаменаў, завяршэння навучання на II ступені агульнай сярэдняй адукацыі;

разгляд пытанняў выніковай атэстацыі замежных грамадзян і асоб без грамадзянства, якія прыбылі на пастаяннае або часовае пражыванне альбо часова якія знаходзяцца на тэрыторыі Рэспублікі Беларусь

на законных падставах, і грамадзян Рэспублікі Беларусь, якія знаходзіліся на тэрыторыі замежных дзяржаў, для вырашэння пытання аб працягу навучання ва ўстановах адукацыі Рэспублікі Беларусь;

разгляд пытанняў аб пераводзе ў наступны клас па выніках выніковай атэстацыі датэрмінова;

іншыя пытанні адукацыйнай дзейнасці Установы.

71. У склад педагагічнага савета ўваходзяць усе педагагічныя работнікі Установы. Педагагічны савет выбірае са свайго складу сакратара тэрмінам на адзін год.

72. Непасрэднае кіраўніцтва дзейнасцю педагагічнага савета ажыццяўляе старшыня педагагічнага савета, якім з'яўляецца дырэктар.

73. Члены педагагічнага савета маюць права:

уносіць на разгляд педагагічнага савета пытанні, якія адносяцца да кампетэнцыі педагагічнага савета, у тым ліку прапановы па ўдасканаленні і развіцці адукацыйнага працэсу ва Установе;

удзельнічаць у абмеркаванні ўсіх пытанняў, якія разглядаюцца на педагагічным савеце, уносіць прапановы па іх.

74. Члены педагагічнага савета абавязаны:

наведваць пасяджэнні педагагічнага савета, прымаць актыўны ўдзел у яго рабоце і выконваць прынятыя рашэнні;

забяспечваць своечасовую падрыхтоўку матэрыялаў да чарговага пасяджэння педагагічнага савета;

знаёміцца з пратаколам шляхам прастаўлення адпаведных адзнак (подпісы і даты азнаямлення) у выпадку адсутнасці на пасяджэнні педагагічнага савета.

75. Педагагічны савет ажыццяўляе сваю работу ў форме пасяджэнняў, якія праводзяцца па плане, якi зацвярджаецца дырэктарам не пазней за 1 верасня бягучага года на навучальны год пасля разгляду на пасяджэнні педагагічнага савета. Змест плана работы вызначаецца актуальнымі задачамі, якія стаяць перад Установай. Пасяджэнні педагагічнага савета праводзяцца не радзей за адзін раз на чвэрць у адпаведнасці з планам работы або па меры неабходнасці для вырашэння пытанняў, якія адносяцца да кампетэнцыі педагагічнага савета.

76. Рашэнні педагагічнага савета прымаюцца адкрытым галасаваннем большасцю галасоў пры наяўнасці на пасяджэнні педагагічнага савета не менш двух трэці яго членаў. Пры роўнай колькасці галасоў вырашальным з'яўляецца голас старшыня. Калі член педагагічнага савета не згодны з прынятым рашэннем, ён мае права выказаць асаблівае меркаванне, якое адлюстроўваецца ў пратаколе.

77. Рашэнні педагагічнага савета з'яўляюцца абавязковымі для выканання ўсімі педагагічнымі работнікамі, навучэнцамі, законны прадстаўнікамі непаўналетніх навучэнцаў Установы.

78. На пасяджэнне педагагічнага савета могуць запрашацца прадстаўнікі дзяржаўных і грамадскіх арганізацый, педагагічныя работнікі іншых устаноў адукацыі і іншыя зацікаўленыя асобы.

79. Ва Установе можа быць ствараны Папячыцельскі савет.

80. Папячыцельскі савет ствараецца ў мэтах аказання садзейнічання ў забеспячэнні дзейнасці і развіцця Установы.

81. Рашэнне аб стварэнні папячыцельскага савета прымаецца ініцыятыўнай групай, у склад якой могуць уваходзіць законныя прадстаўнікі навучэнцаў, педагагічныя работнікі, прадстаўнікі грамадскіх аб'яднанняў і іншых арганізацый, іншыя асобы. Рашэнне ініцыятыўнай групы ўзгадняецца з дырэктарам.

82. Папячыцельскі савет арганізуе сваю работу ў адпаведнасці з Кодэксам Рэспублікі Беларусь аб адукацыі, Палажэнне аб папячыцельскім савеце ўстановы адукацыі, зацверджаным пастановай Міністэрства адукацыі Рэспублікі Беларусь ад 25 красавіка 2011 г. № 146, іншымі актамі заканадаўства, сапраўдным Статутам.

83. Папячыцельскі савет распрацоўвае, прымае і арганізуе рэалізацыю планаў сваёй дзейнасці ў інтарэсах Установы.

84. Папячыцельскі савет узаемадзейнічае з дырэктарам і іншымі органамі самакіравання Установы па пытаннях функцыянавання і развіцця Установы. Прадстаўнік папячыцельскага савета можа ўдзельнічац у рабоце іншых органаў самакіравання.

85. Рашэнні папячыцельскага савета носяць кансультатыўны і рэкамендацыйны характар.

86. Выкананне членамі папячыцельскага савета сваіх функцый ажыццяўляецца выключна на бязвыплатнай аснове.

87. Дзейнасць папячыцельскага савета можа быць спынена па ініцыятыве і (або) рашэнні агульнага сходу папячыцельскага савета. У выпадку парушэння папячыцельскім саветам патрабаванняў заканадаўства яго дзейнасць можа быць спынена па ініцыятыве дырэктара.

88. Задачамі дзейнасці папячыцельскага савета з’яўляюцца:

садзейнічанне Установе ў развіцці матэрыяльна-тэхнічнай базы, забеспячэнні якасці адукацыі, прыцягненні грашовых сродкаў для забеспячэння дзейнасці;

распрацоўка і рэалізацыя планаў сваёй дзейнасці ў інтарэсах Установы;

садзейнічанне ў паляпшэнні ўмоў працы педагагічных і іншых работнікаў Установы;

вызначэнне напрамкаў, памераў і парадку выкарыстання сродкаў папячыцельскага савета па ўзгадненні з дырэктарам і бацькоўскім камітэтам Установы;

садзейнічанне ва ўсталяванні і развіцці міжнароднага супрацоўніцтва ў сферы адукацыі;

мэтавае выкарыстанне сродкаў папячыцельскага савета.

89. У склад папячыцельскага савета могуць уваходзіць законныя прадстаўнікі навучэнцаў, педагагічныя работнікі, прадстаўнікі грамадскіх аб'яднанняў і іншыя асобы.

90. Рашэнне пра ўключэнне ў склад папячыцельскага савета прымаецца агульным сходам папячыцельскага савета.

91. Член папячыцельскага савета мае права:

уносіць прапановы па ўсіх напрамках дзейнасці папячыцельскага савета на сходах папячыцельскага савета;

атрымліваць інфармацыю, наяўную ў распараджэнні папячыцельскага савета;

удзельнічаць ва ўсіх мерапрыемствах, якія праводзяцца папячыцельскім саветам.

92. Член папячыцельскага савета абавязаны:

выконваць патрабаванні заканадаўства Рэспублікі Беларусь і сапраўднага Статута;

прымаць актыўны ўдзел у дзейнасці папячыцельскага савета;

выконваць рашэнні папячыцельскага савета.

93. Вышэйшым органам кіравання папячыцельскім саветам з'яўляецца агульны сход. Узначальвае агульны сход папячыцельскага савета старшыня апякунскага савета, які выбіраецца на 3 гады.

94. Установа забяспечвае ўмовы для дзейнасці папячыцельскага савета, у тым ліку шляхам прадастаўлення месца для захоўвання дакументацыі папячыцельскага савета.

95. Агульны сход мае права прымаць рашэнні, калі ў ім удзельнічаюць больш за палову членаў папячыцельскага савета. Рашэнні прымаюцца простай большасцю прысутных членаў папячыцельскага савета. Рашэнні па пытаннях, якія адносяцца да выключнай кампетэнцыі агульнага сходу, прымаюцца кваліфікаванай большасцю (не менш як дзве трэці) галасоў прысутных членаў папячыцельскага савета. Рашэнні агульнага сходу апякунскага савета даводзяцца да ведама ўсіх зацікаўленых асоб.

96. Ва Установе можа быць ствараны Бацькоўскі камітэт.

97. Бацькоўскі камітэт ажыццяўляе сваю дзейнасць у адпаведнасці з Кодэксам Рэспублікі Беларусь аб адукацыі, Палажэннем аб бацькоўскім камітэце ўстановы агульнай сярэдняй адукацыі, зацверджаным пастановай Міністэрства адукацыі Рэспублікі Беларусь ад 29 жніўня 2022 г. № 290, іншымі актамі заканадаўства Рэспублікі Беларусь і дадзеным Статутам.

98. Да кампетэнцыі бацькоўскага камітэта адносяцца:

умацаванне сувязі паміж сям'ёй і Установай;

садзейнічанне ў забеспячэнні аптымальных умоў для выхавання і навучання навучэнцаў ва Установе;

прыцягненне бацькоўскай грамадскасці да актыўнага ўдзелу ў жыццядзейнасці Установы;

узаемадзеянне з іншымі органамі самакіравання Установы па пытаннях, якія адносяцца да кампетэнцыі бацькоўскага камітэта;

правядзенне тлумачальны работы сярод законных прадстаўнікоў непаўналетніх навучэнцаў аб іх правах і абавязках;

узаемадзеянне з грамадскімі арганізацыямі па пытанні захавання традыцый Установы;

узаемадзеянне з педагагічным калектывам Установы па пытаннях прафілактыкі правапарушэнняў сярод непаўналетніх навучэнцаў;

распаўсюджванне лепшага вопыту сямейнага выхавання;

іншыя пытанні, за выключэннем пытанняў, якія тычацца прыцягнення грашовых сродкаў для забеспячэння дзейнасці Установы.

99. Бацькоўскі камітэт складаецца з законных прадстаўнікоў навучэнцаў. Склад бацькоўскага камітэта вызначаецца на агульным бацькоўскім сходзе Установы з законных прадстаўнікоў навучэнцаў (не больў за 2 ад кожнага класа) тэрмінам на адзін год.

100. Са свайго складу бацькоўскі камітэт на першым пасяджэнні выбірае старшыню, сакратара.

101. Рашэнні бацькоўскага камітэта носяць рэкамендацыйны характар.

102. Бацькоўскі камітэт ажыццяўляе сваю работу ў форме пасяджэнняў. Пасяджэнне бацькоўскі камітэт праводзіць тры разы ў год. У выпадку неабходнасці могуць праводзіцца пазапланавыя пасяджэнні бацькоўскага камітэта.

Дзейнасць бацькоўскага камітэта ажыццяўляецца па распрацаваным ім на першым пасяджэнні плане, які ўзгадняецца з кіраўніком Установы.

 на пасяджэнні бацькоўскага камітэта запрашаецца кіраўнік Установы, могуць запрашацца намеснік кіраўніка Установы, педагагічныя работнікі, законныя прадстаўнікі непаўналетніхнавучэнцаў, якія

не з'яўляюцца членамі бацькоўскага камітэта, іншыя зацікаўленыя асобы.

Пасяджэнні бацькоўскага камітэта афармлюцца пратаколам.

103. У мэтах забеспячэння правоў навучэнцаў у кіраванні Установай могуць стварацца і дзейнічаць органы вучнёўскага самакіравання.

Установа прызнае прадстаўнікоў органаў вучнёўскага самакіравання, прадастаўляе ім неабходную інфармацыю.

104. У мэтах забеспячэння правоў навучэнцаў у кіраванні Установай могуць стварацца і дзейнічаць органы вучнёўскага самакіравання.

Установа прызнае прадстаўнікоў органаў вучнёўскага самакіравання, прадастаўляе ім неабходную інфармацыю.

105. Прафесійныя саюзы, якія дзейнічаюць ва Установе, удзельнічаюць у кіраванні Установай у адпаведнасці з дзеючым заканадаўствам Рэспублікі Беларусь, лакальнымі актамі Установы.

 ГЛАВА 6

ПАРАДАК КАНТРОЛЮ ЗА ДЗЕЙНАСЦЮ ЎСТАНОВЫ

106. Кантроль за дзейнасцю Установы ажыццяўляе Упраўленне і іншыя ўпаўнаважаныя дзяржаўныя органы ў адпаведнасці з заканадаўствам Рэспублікі Беларусь.

 Рэвізія (праверка) фінансава-гаспадарчай дзейнасці Установы праводзіцца дзяржаўнымі кантралюючымі органамі, упаўнаважанымі ў адпаведнасці з актамі заканадаўства Рэспублікі Беларусь ажыццяўляць рэвізіі (праверкі) фінансава-гаспадарчай дзейнасці юрыдычных асоб.

 Дзяржаўныя органы, упаўнаважаныя ажыццяўляць кантроль за забеспячэннем якасці адукацыі, ажыццяўляюць дзейнасць па праверцы адпаведнасці адукацыі адукацыйнаму стандарту, вучэбна-праграмнай дакументацыі адукацыйных праграм, адукацыйнай дзейнасці патрабаванням.

 107. Установа ажыццяўляе самакантроль за забеспячэннем якасці адукацыі (комплексны аналіз адукацыйнай дзейнасці, які ўключае самаправерку, самаацэнку адукацыйнай дзейнасці).

 Парадак і перыядычнасць правядзення самакантролю за забеспячэннем якасці адукацыі вызначаецца дырэктарам Установы.

ГЛАВА 7

ПАРАДАК ФАРМІРАВАННЯ СТРУКТУРЫ

І ШТАТНАГА РАСКЛАДУ ЎСТАНОВЫ

108. Структура i штатны расклад Установы зацвярджаюцца дырэктарам па ўзгадненні з Упраўленнем і Заснавальнікам на падставе тыпавых штатаў і зацверджанымі нарматывамі колькасці работнікаў, у межах сродкаў, выдзеленых на аплату працы, калі іншае не прадугледжана заканадаўствам.

109. Да структурных падраздзяленнях Установы адносяцца дзіцячы сад, бібліятэка, вучэбна-доследны ўчастак, пункт карэкцыйна-педагагічнай дапамогі, вучэбная (вучэбна-вытворчая) майстэрня, сталовая.

Могуць стварацца іншыя структурныя падраздзяленні: рэсурсны цэнтр, лагер, бухгалтэрыя, сацыяльна-педагагічная і псіхалагічная служба, іншыя падраздзяленні.

Структурныя падраздзяленні ствараюцца і ажыццяўляюць сваю дзейнасць у адпаведнасці з заканадаўствам, дадзеным Статутам, палажэннем.

Палажэнне аб адпаведным структурным падраздзяленні зацвярджаецца дырэктарам Установы, калі іншае не зацверджана іншымі заканадаўчымі актамі.

110. Прыём на работу ва Установу педагагічных і іншых работнікаў, за выключэннем намеснікаў дырэктара па вучэбнай, вучэбна-метадычнай, вучэбна-выхаваўчай і выхаваўчай рабоце, асноўнай дзейнасці, ажыццяўляе дырэктар.

Дырэктар Установы ажыццяўляе прыём на работу педагагічных работнікаў па ўзгадненні з Упраўленнем.

Начальнік Упраўлення ажыццяўляе прыём на работу намеснікаў дырэктара па вучэбнай, вучэбна-метадычнай, вучэбна-выхаваўчай і выхаваўчай рабоце, асноўнай дзейнасці.

111. На педагагічную работу прымаюцца асобы, якія маюць вышэйшую або сярэднюю спецыяльную адукацыю. Пры неабходнасці на педагагічную работу могуць быць прыняты асобы, якія маюць вышэйшую або сярэднюю спецыяльную непедагагічную адукацыю з умовай праходжання курсаў перападрыхтоўкі па вызначаным педагагічным профілі. Спецыяльнасць педагагічнага профілю і праходжанне перападрыхтоўкі павінна пацвярджацца адпаведнымі дакументамі.

112. Да іншых работнікаў Установы адносяцца асобы, якія ажыццяўляюць адміністратыўна-гаспадарчыя, абслугоўваючыя і іншыя дапаможныя функцыі.

113. Працоўныя адносіны, правы і абавязкі педагагічных і іншых работнікаў Установы вызначаюцца і рэгулююцца Дэкрэтам Прэзідэнта Рэспублікі Беларусь ад 15 снежня 2014 г. № 5 «Аб узмацненні патрабаванняў да кіруючых кадраў і работнікам арганізацый», Працоўным Кодэксам Рэспублікі Беларусь, калектыўным дагаворам, працоўным дагаворам (кантрактам), сапраўдным Статутам, Правіламі ўнутранага працоўнага распарадку, службовымі (працоўнымі) інструкцыямі работнікаў Установы, іншымі нарматыўнымі прававымі актамі.

 Службовыя (рабочыя) інструкцыі работнікаў распрацоўваюцца і
зацвярджаюцца дырэктарам Установы на аснове тыпавых квалiфiкацыйных характарыстык i ўзгадняюцца з прафсаюзным камітэтам.

114. Асноўныя патрабаванні, што прад'яўляюцца да педагагічных работнікаў, вызначаюцца кваліфікацыйнымі характарыстыкамі, зацверджанымі ў парадку, устаноўленым заканадаўствам.

115. Педагагічную дзейнасць не могуць ажыццяўляць асобы:

пазбаўленыя права займацца педагагічнай дзейнасцю;

якія маюць судзімасць;

прызнаныя недзеяздольнымі або абмежавана дзеяздольнымi;

якія не маюць права займацца педагагічнай дзейнасцю ў выпадках, прадугледжаных заканадаўствам.

Пры ўзнікненні ў перыяд ажыццяўлення педагагічнай дзейнасці абставінаў, якія перашкаджаюць яе ажыццяўленню і абставінаў, якія прадугледжаны часткай першай гэтага пункта, ажыццяўленне педагагічнай дзейнасці спыняецца ў адпаведнасці з заканадаўствам.

116. Педагагічныя, іншыя работнікі Установы маюць права на абарону прафесійнай і асабістай годнасці.

117. Аплата працы работнікаў Установы ажыццяўляецца ў адпаведнасці з дзеючым заканадаўствам, дзеючымі ва Установе палажэннямі аб прэміраванні, надбаўках і даплатах.

118. Атэстацыя педагагічных работнікаў Установы ажыццяўляецца ў парадку, вызначаным Міністэрствам адукацыі Рэспублікі Беларусь.

ГЛАВА 8

КАМПЕТЭНЦЫЯ ЗАСНАВАЛЬНІКА

119. Да выключнай кампетэнцыі Заснавальніка ставіцца прыняцце рашэнняў па наступных пытаннях:

стварэнне Установы, зацвярджэнне яго Статута, унясенне змяненняў і (або) дапаўненняў;

рэарганізацыя і ліквідацыя Установы;

стварэнне і спыненне дзейнасці адасобленых падраздзяленняў;

дача згоды Установе на распараджэнне замацаваным за ёй маёмасцю і маёмасцю, набытай за кошт выдзеленых ёй Заснавальнікам сродкаў;

прыняцце мер па пераводзе навучэнцаў у іншыя Установы адукацыі ў выпадку спынення дзейнасці Установы, ануляванне, спыненне дзеяння спецыяльнага дазволу (лiцэнзii) на адукацыйную дзейнасць Установы (па яго адасобленых падраздзяленнях, у адносінах да адной або некалькіх работ і (або) паслуг, якія складаюць адукацыйную дзейнасць);

прыняцце рашэння аб змене віду Установы;

іншыя пытанні ў адпаведнасці з заканадаўствам Рэспублікі Беларусь і сапраўдным Статутам.

120. Да кампетэнцыі Упраўлення адносяцца:

 прызначэнне (вызваленне) кіраўніка Установы, яго намеснікаў па асноўнай дзейнасці, вучэбнай, вучэбна-выхаваўчай (вучэбна-метадычнай), выхаваўчай рабоце; заключэнне, змяненне і спыненне з імі працоўных дагавораў (кантрактаў), матэрыяльнае стымуляванне іх працы;

 ажыццяўленне кантролю за забеспячэннем якасці адукацыі і дзейнасцю Установы, выкарыстаннем і захаванасцю яго маёмасці, выкананнем Установай заканадаўства Рэспублікі Беларусь у галіне адукацыі;

узгадненне прызначэння (вызвалення) педагагічных кадраў Установы;

 арганізацыя павышэння кваліфікацыі і перападрыхтоўкі педагагічных кадраў Установы;

 устанаўленне броні для прадастаўлення працоўных месцаў ва Установе ў адпаведнасці з рашэннямі Дзяржынскага раённага выканаўчага камітэта;

 узгадненне плана работы Установы на навучальны год, вучэбных планаў Установы;

 забеспячэнне Установы фінансавымі сродкамі ў межах выдзеленых фінансавых сродкаў раённым бюджэтам;

 забеспячэнне Установы падручнікамі, вучэбна-плануючай і вучэбна-праграмнай дакументацыяй, вучэбна-метадычнай і мастацкай літаратурай, бланкамі дакументаў аб адукацыі;

 адмена загадаў, рашэнняў Установы, якія супярэчаць дзеючаму заканадаўству;

 прыняцце рашэння аб атрыманні навучэнцамі агульнай сярэдняй адукацыі на даму;

 прыняцце рашэння аб вызваленні вучняў ад выпускных экзаменаў, узнагароджанні выпускнікоў сярэдняй школы залатым (сярэбраным) медалём;

 фарміраванне, абнаўленне, развіццё матэрыяльна-тэхнічнай базы Установы;

 правядзенне не радзей за 1 раз на 5 гадоў комплекснага вывучэння дзейнасці Установы па забеспячэнні якасці адукацыі, правядзенне вывучэння дзейнасці Установы па асобных пытаннях у адпаведнасці з гадавым планам работы Дзяржынскага раённага выканаўчага камітэта, Упраўлення;

 ажыццяўленне іншых правоў і абавязкаў, прадугледжаных заканадаўствам Рэспублікі Беларусь, Палажэннем аб упраўленні па адукацыі, спорце і турызме Дзяржынскага раённага выканаўчага камітэта.

121. Упраўленне аказвае садзейнічанне Установе ў ажыццяўленні статутнай дзейнасці, выкананні работ на аб'ектах капітальнага будаўніцтва і рамонце Установы, захаванні правіл і нормаў аховы працы, пажарнай бяспекі, укараненні энергазберагальных тэхналогій, матэрыяльна-тэхнічным забеспячэнні, рамонце і эксплуатацыі аўтобуса для арганізацыі падвозу навучэнцаў, арганізацыі завозу прадуктаў для арганізацыі харчавання навучэнцаў; рамонце і эксплуатацыі камп’ютарнай тэхнікі; выкарыстанні магчымасцяў Дзяржынскай рэгіянальнай адукацыйнай сеткі.

122. Упраўленне арганізуе ўзаемадзеянне Установы з арганізацыямі Дзяржынскага раённага выканаўчага камітэта, ажыццяўляе каардынацыю вытворчага, матэрыяльна-тэхнічнага і гаспадарчага забеспячэння Установы ў інтарэсах стварэння належных умоў для забеспячэння адукацыйнага працэсу ва Установе.

ГЛАВА 9

ПАРАДАК АРГАНІЗАЦЫІ АДУКАЦЫЙНАГА

І ВЫХАВАЎЧАГА ПРАЦЭСАЎ

123. Фінансава-гаспадарчая дзейнасць Установы ажыццяўляецца дзяржаўнай установай “Цэнтр па забяспячэнні дзейнасці бюджэтнай арганізыцый Дзяржынскага раена” на дагаворнай аснове.

124. Адукацыйны працэс ва ўстанове арганізуецца на аснове:

прынцыпаў дзяржаўнай палітыкі ў сферы адукацыі;

адукацыйных стандартаў;

педагагічна абгрунтаванага выбару форм, метадаў і сродкаў навучання і выхавання;

культурных і духоўных традыцый і каштоўнасцяў беларускага народа, дасягненняў сусветнай культуры;

сучасных адукацыйных і інфармацыйных тэхналогій.

124. Правам на навучанне і выхаванне ва ўстанове карыстаюцца ўсе грамадзяне Рэспублікі Беларусь, замежныя грамадзяне і асобы без грамадзянства, якія пастаянна пражываюць на тэрыторыі краіны ў адпаведнасці з заканадаўствам.

125. Асноўнымі мовамі навучання і выхавання з’яўляюцца дзяржаўныя мовы Рэспублікі Беларусь. Асноўнай мовай навучання і выхавання ва ўстанове з’яўляецца беларуская мова. Лакальныя дакументы можна весці на рускай мове. Абавязковай для вывучэння ва ўстанове з'яўляецца замежная мова (англійская), якая вызначаецца Заснавальнікам, з улікам запатрабаванняў дзяржавы і магчымасцяў установы.

126. У адпаведнасці з пажаданнямі навучэнцаў і іх законных прадстаўнікоў па рашэнні заснавальніка, узгодненым з Міністэрствам адукацыі, ва ўстанове могуць стварацца групы, у якіх выхаванцы вывучаюць мову нацыянальнай меншасці, класы, у якіх вучні вывучаюць мову і літаратуру нацыянальнай меншасці.

127. Ад вывучэння беларускай ці рускай мовы могуць быць вызвалены замежныя грамадзяне і асобы без грамадзянства, якія часова знаходзяцца або часова пражываюць у Рэспубліцы Беларусь. Парадак вывучэння беларускай і (або) рускай моў вучнямі, якія часова знаходзяцца і якія пражываюць на тэрыторыі Рэспублікі Беларусь, вызначаецца Міністэрствам адукацыі.

Вывучэнне замежнай мовы з'яўляецца абавязковым, за выключэннем асобных катэгорый асоб з АПФР.

128. Арганізацыя адукацыйнага працэсу пры рэалізацыі адпаведных адукацыйных праграм ажыццяўляецца ў адпаведнасці з Кодэксам Рэспублікі Беларусь аб адукацыі, Палажэннем аб установе дашкольнай адукацыі, Палажэннем аб установе агульнай сярэдняй адукацыі, вучэбна-праграмнай дакументацыяй адпаведных адукацыйных праграм, індывідуальнымі планамі работы і ўключае ў сябе тэарэтычнае і практычнае навучанне, выхаваўчую работу, самастойную работу навучэнцаў, атэстацыю вучняў.

129. Арганізацыя адукацыйнага працэсу пры рэалізацыі адукацыйнай праграмы дашкольнай адукацыі ажыццяўляецца з 1 верасня па 31 жніўня ў рэжыме пяцідзённага рабочага тыдня.

130. Установа забяспечвае атрыманне дашкольнай адукацыі ў групах, у тым ліку ў групах інтэгрыраванага навучання і выхавання, або індывідуальна.

131. Напаўняльнасць груп не павінна перавышаць:

рознаўзроставай – 12 выхаванцаў;

напаўняльнасць груп інтэгрыраванага навучання і выхавання ажыццяўляецца ў адпаведнасці з патрабаваннямі да напаўняльнасці груп, якія ўстаноўлены пунктамі 10 – 13 і 18 артыкула 273 Кодэкса Рэспублікі Беларусь аб адукацыі;

могуць быць адкрыты групы кароткачасовага знаходжання, у тым ліку на платнай аснове. У групах кароткачасовага знаходжання магчыма знаходжанне выхаванцаўў прысутнасці законных прадстаўнікоў.

132. Час знаходжання выхаванцаў ва Установе вызначаецца заснавальнікам установы ў адпаведнасці з запытамі законных прадстаўнікоў выхаванцаў і можа складаць ад 2 да 7 гадзін, 10,5 гадзін.

Час знаходжання выхаванца ва ўстанове па жаданні яго законнага прадстаўніка можа быць зменшаны.

133. Фарміраванне груп, вызначэнне распарадку дня ажыццяўляецца да 1 верасня ў адпаведнасці з запытамі законных прадстаўнікоў выхаванцаў на падставе рашэння Заснавальніка.

134. Адукацыйны працэс пры рэалізацыі адукацыйнай праграмы дашкольнай адукацыі ажыццяўляецца ў групах або індывідуальна на падставе рашэння дырэктара Установы ў адпаведнасці з індывідуальным вучэбным планам або індывідуальнай вучэбнай праграмай для выхаванца з асаблівымі індывідуальнымі адукацыйнымі патрэбамі.

У рознаўзроставых групах арганізацыя адукацыйнага працэсу ажыццяўляецца дыферэнцыравана ў залежнасці ад узросту выхаванцаў.

135. Арганізацыя адукацыйнага працэсу пры рэалізацыі адукацыйнай праграмы спецыяльнай адукацыі на ўзроўні дашкольнай адукацыі ажыццяўляецца ў групах інтэгрыраванага навучання і выхавання, а таксама ва ўмовах атрымання адукацыі дома або ў спалучэнні заняткаў дома і ва Установе ў парадку, вызначаным заканадаўствам.

136. У адукацыйным працэсе Установы дапускаецца выкарыстанне навучальных выданняў, якія афіцыйна зацверджаны альбо дапушчаных у якасці адпаведнага віду вучэбнага выдання Міністэрствам адукацыі, рэкамендаваных арганізацыямі, якія ажыццяўляюць навукова-метадычнае забеспячэнне адукацыі, а таксама іншых выданняў, якія вызначаюцца Міністэрствам адукацыі.

137. У адукацыйным працэсе псіхолага-педагагічная дыягностыка развіцця дзяцей ажыццяўляецца толькі з дазволу і ў прысутнасці законных прадстаўнікоў навучэнцаў пасля тлумачэння іх правоў, звязаных з правядзеннем дыягностыкі, і толькі з мэтай вызначэння аптымальнай праграмы развіцця.

138. Асноўнымі формамі арганізацыі адукацыйнага працэсу на ўзроўні дашкольнай адукацыі з'яўляюцца гульня, занятак.

139. Тэрмін атрымання дашкольнай адукацыі вызначаецца законнымі прадстаўнікамі выхаванцаў. Пры гэтым тэрмін засваення зместу адукацыйнай праграмы дашкольнай адукацыі складае да пяці гадоў дзесяці месяцаў і можа быць павялічаны на адзін год па жаданні законных прадстаўнікоў выхаванцаў.

140. Ва ўстанове пры рэалізацыі адукацыйнай праграмы дашкольнай адукацыі ўстанаўліваюцца канікулы, у перыяд якіх заняткі з выхаванцамі не праводзяцца. У перыяд канікул праводзіцца толькі фізкультурна-аздараўленчая і мастацка-эстэтычная дзейнасць з выхаванцамі. Агульная працягласць канікул складае 120 дзён:

летнія – 92 каляндарных дні;

зімовыя – 10 каляндарных дзён;

вясеннія – 10 каляндарных дзён.

141. Для навучання дзяцей з АПФР ва ўстанове могуць адкрывацца класы інтэгрыраванага навучання і выхавання, якія функцыянуюць у адпаведнасці з нарматыўнымі прававымі актамі.

142. Ва Установе могуць адкрывацца спецыялізаваныя па спорце класы, якія функцыянуюць у адпаведнасці з нарматыўнымі прававымі актамі.

143. Адукацыйны працэс ва Установе ажыццяўляецца ў адпаведнасці з адукацыйнымі стандартамі, а таксама вучэбным планам і вучэбнымі праграмамі, зацверджанымі Міністэрствам адукацыі.

144. Вучэбны план Установы распрацоўваецца штогод на аснове тыпавога вучэбнага плана Установы агульнай сярэдняй адукацыі адпаведнага віду і зацвярджаецца дырэктарам па ўзгадненні з Упаўнаважаным органам.

145. Вучэбны план Установы ўключае ў сябе дзяржаўны кампанент, кампанент установы, максімальны дапушчальны аб'ём вучэбнай нагрузкі ў тыдзень на аднаго выхаванца ў кожнай групе, на аднаго вучня ў кожным класе, агульную колькасць гадзін на правядзенне заняткаў.

146. Адукацыйны працэс пры рэалізацыі адукацыйных праграм агульнай сярэдняй адукацыі ажыццяўляецца ў класах, групах (пры дзяленні класа на групы) або індывідуальна. У клас аб'ядноўваюцца вучні пераважна аднаго ўзросту. У выпадку, калі колькасць вучняў пры прыёме (залічэнні) ва Установу перавышае ўстаноўленую заснавальнікам Установы або ўпаўнаважаным ім органам напаўняльнасць класа, ствараецца некалькі класаў (паралельныя класы). Парадак дзялення класаў на групы, аб'яднання вучняў некалькіх класаў (паралельных класаў) у групы вызначаецца Палажэннем аб установе агульнай сярэдняй адукацыі. Рашэнне аб напаўняльнасці класаў і колькасці асоб з АПФР ў іх, акрамя спецыяльных класаў, класаў інтэгрыраванага навучання і выхавання, прымаецца Заснавальнікам Установы адукацыі.

147. Ва ўмовах, калі колькасць вучняў у I–IV класах складае пяць чалавек і менш, дапускаецца вывучэнне часткі вучэбных прадметаў адначасова навучэнцамі розных класаў. Парадак аб'яднання навучэнцаў розных класаў для адначасовага вывучэння вучэбных прадметаў і пералік гэтых вучэбных прадметаў вызначаюцца Палажэннем аб Установе агульнай сярэдняй адукацыі.

148. Арганізацыя адукацыйнага працэсу можа быць заснавана на дыферэнцыяцыі іх утрымання з улікам адукацыйных патрэбаў і інтарэсаў вучняў, якая забяспечвае вывучэнне асобных вучэбных прадметаў, модуляў адпаведнай адукацыйнай праграмы агульнай сярэдняй адукацыі на базавым, павышаным узроўні, у тым ліку ў рамках профільнага навучання.

З мэтай засваення першапачатковых прафесійных ведаў, уменняў і навыкаў, падрыхтоўкі да ўсвядомленага прафесійнага самавызначэння і працягу адукацыі ва ўстановах прафесійна-тэхнічнай і сярэдняй спецыяльнай адукацыі для вучняў VIII–IX класаў можа быць арганізавана дапрафесійная падрыхтоўка, якая прадугледжвае знаёмства вучняў з асобна ўзятымі прафесіямі або з групамі (прафесійнымі блокамі) роднасных прафесій на базе ўстаноў прафесійна-тэхнічнай і сярэдняй спецыяльнай адукацыі.

Для ўсвядомленага выбару вучнямі ўзроўню асноўнай адукацыі з улікам уласнай індывідуальнасці для працягу адукацыі па  завяршэнні навучання і выхавання на II ступені агульнай сярэдняй адукацыі ва ўстанове арганізуецца дапрофільная падрыхтоўка, якая прадугледжвае прафарыентацыйную работу (інфармаванне, кансультаванне, дыягностыка і іншыя), правядзенне факультатыўных заняткаў, вывучэнне асобных нвучэбных прадметаў на павышаным узроўні, пачынаючы з V класа.

На II ступені агульнай сярэдняй адукацыі ва Установе могуць стварацца класы (групы) з вывучэннем асобных вучэбных прадметаў на павышаным узроўні. З улікам індывідуальных схільнасцей, патрэбнасцей і інтарэсаў, а таксама магчымасцей Установы вучні V–VII класаў могуць вывучаць на павышаным узроўні вучэбны прадмет «Замежная мова», а вучні VIII–IX класаў – адзін ці два вучэбныя прадметы з ліку вучэбных прадметаў, вызначаных тыпавым вучэбным планам агульнай сярэдняй адукацыі.

На III ступені агульнай сярэдняй адукацыі ва Установе могуць стварацца класы (групы) з вывучэннем асобных вучэбных прадметаў на павышаным узроўні (далей – профільныя класы (групы) і класы (групы), у якіх усе вучэбныя прадметы вывучаюцца на базавым узроўні (далей – базавыя класы (групы).

У профільных класах прадугледжана вывучэнне асобных вучэбных прадметаў на павышаным узроўні (далей – профільныя вучэбныя прадметы), а таксама правядзенне факультатыўных заняткаў прафесійнай накіраванасці з мэтай арыентацыі на атрыманне педагагічных, аграрных, ваенных, спартыўна-педагагічных, прававых і  іншых спецыяльнасцяў.

Пры арганізацыі адукацыйнага працэсу ў профільных класах (групах) магчыма фарміраванне X–XI класаў па трох мадэлях:

мадэль 1: аб'яднанне ў адным класе вучняў, якія вывучаюць аднолькавыя профільныя вучэбныя прадметы;

мадэль 2: аб'яднанне ў адным класе вучняў, якія вывучаюць розныя профільныя вучэбныя прадметы;

мадэль 3: аб'яднанне ў адным класе вучняў, якія вывучаюць профільныя вучэбныя прадметы і якія вывучаюць усе прадметы на базавым узроўні.

Залічэнне вучняў у X–XI профільныя класы (групы) ажыццяўляецца ў парадку, які вызначаецца Палажэннем аб Установе агульнай сярэдняй адукацыі. У профільныя класы (групы) аграрнай накіраванасці магчыма залічэнне асоб, якія маюць адзнакі па профільных вучэбных прадметах не ніжэй за 6 балаў і сярэдні бал пасведчання аб агульнай базавай адукацыі не ніжэй за 5 балаў.

У базавых X–XI класах (групах) рэалізуецца адукацыйная праграма прафесійнай падрыхтоўкі рабочых (служачых) у рамках вучэбнага прадмета «Працоўнае навучанне». Рэалізацыя адукацыйнай праграмы прафесійнай падрыхтоўкі рабочых (служачых) ажыццяўляецца ў адным класе не больш чым па дзвюх прафесіях (дзвюх групах) у аб'ёме 6 вучэбных гадзін у тыдзень на кожную з  прафесій (груп) у парадку, вызначаным Міністэрствам адукацыі.

Прафесійная падрыхтоўка рабочых (служачых), у рамках вучэбнага прадмета «Працоўнае навучанне» ў X–XI класах (групах) можа рэалізоўвацца па трох мадэлях:

I мадэль: арганізацыя вучэбных заняткаў непасрэдна ва Установе;

II мадэль: арганізацыя вучэбных заняткаў для навучэнцаў уУстановы на базе адной з Устаноў агульнай сярэдняй адукацыі па прынцыпе міжшкольных факультатыўных заняткаў;

III мадэль: арганізацыя вучэбных заняткаў на базе ўстаноў прафесійна-тэхнічнай, сярэдняй спецыяльнай адукацыі, Устаноў дадатковай адукацыі дзяцей і моладзі.

149. Пры рэалізацыі адукацыйных праграм агульнай сярэдняй адукацыі адукацыйны працэс ва ўстанове арганізуецца па навучальных гадах, якія дзеляцца на чвэрці. Працягласць навучальнага года, уключаючы канікулы, устанаўліваецца з 1 верасня па 31 жніўня. Вучэбныя заняткі праводзяцца з 1 верасня па 31 мая ўключна, а для вучняў IX і XI класаў – з 1 верасня па 25 мая. Калі названыя даты прыпадаюць на нерабочы дзень, то пачатак (заканчэнне) навучальнага года, вучэбных заняткаў пераносіцца на наступны (папярэдні) працоўны дзень. Агульная працягласць канікул у перыяд правядзення вучэбных заняткаў павінна быць не менш за 30 каляндарных дзён, для вучняў I і II класаў – не менш за37 каляндарных дзён. Працягласць летніх канікул павінна быць не менш 12 каляндарных тыдняў. Пачатак і заканчэнне чвэрцяў, канікул штогод да пачатку навучальнага года вызначаюцца Міністэрствам адукацыі.

150. Адукацыйны працэс, адукацыйныя мерапрыемствы, а таксама выхаваўчая работа з вучнямі ў пазаўрочны час арганізуюцца ў рэжыме шасцідзённага тыдня, якая ўключае ў сябе пяцідзённы вучэбны тыдзень і шосты школьны дзень. Вучэбныя заняткі, а таксама факультатыўныя заняткі праводзяцца ў рэжыме пяцідзённага вучэбнага тыдня. У рэжыме шасцідзённага тыдня могуць праводзіцца факультатыўныя заняткі ў V–XI класах і рэалізоўвацца адукацыйная праграма прафесійнай падрыхтоўкі рабочых (служачых) для вучняў X–XI класаў. У шосты школьны дзень праводзяцца мерапрыемствы па рэалізацыі асноўных напрамкаў выхавання, у тым ліку спартыўна-масавыя, турыстычныя мерапрыемствы, экскурсіі.

151. Асноўнай формай арганізацыі адукацыйнага працэсу з'яўляецца вучэбны занятак: урок, экскурсія, лабараторны, практычны ці іншы занятак. Працягласць урокаў у I класе – 35 хвілін, у II–XI класах – 45 хвілін. Дадаткова праводзяцца факультатыўныя, стымулюючыя, падтрымліваючыя заняткі, кансультацыі, вучэбна-палявыя зборы, грамадска карысная праца.

152. Пры арганізацыі адукацыйнага працэсу ва Установе выкарыстоўваюцца падручнікі і вучэбныя дапаможнікі для ўстаноў дашкольнай і агульнай сярэдняй адукацыі, рэкамендаваныя да выкарыстання ў адукацыйным працэсе Міністэрствам адукацыі.

153. Факультатыўныя заняткі ва ўстанове праводзяцца па прыродазнаўча-матэматычнай, гуманітарнай, грамадазнаўчай, ваенна-патрыятычнай і іншай накіраванасці.

154. У III–XI класах вучні вядуць дзённікі, узоры якіх штогод зацвярджаюцца і рэкамендуюцца да выкарыстання Міністэрствам адукацыі, дзе запісваюцца бягучыя, прамежкавыя, гадавыя адзнакі, заўвагі, заахвочванні педагогаў, дырэктара, яго намеснікаў.

155. Ва Установе для аказання дапамогі сям'і ў навучанні і выхаванні вучняў, развіцця ў іх творчых здольнасцяў могуць адкрывацца групы падоўжанага дня для вучняў I–IX класаў, палажэнне аб якіх зацвярджаецца Міністэрствам адукацыі.

Рашэнне аб напаўняльнасці групы падоўжанага дня ва ўстанове прымаецца яго Заснавальнікам або ўпаўнаважаным ім органам. Колькасць вучняў у групах падоўжанага дня не павінна перавышаць напаўняльнасць класаў.

156. Штодзённая колькасць вучэбных заняткаў (заняткаў дашкольных груп) вызначаецца раскладам, які зацвярджаецца дырэктарам Установы. Працягласць перапынкаў вызначаецца, зыходзячы з канкрэтных умоў працы, неабходнасці забеспячэння арганізацыі харчавання, адпачынку вучняў у адпаведнасці з патрабаваннямі санітарных нормаў, правілаў і гігіенічных нарматываў.

157. Вучням, якія па медыцынскіх паказчыках часова або пастаянна не могуць наведваць вучэбныя заняткі ва Установе, ствараюцца ўмовы для атрымання агульнай сярэдняй адукацыі дома.

Рашэнне аб засваенні зместу адпаведнай адукацыйнай праграмы агульнай сярэдняй адукацыі дома, арганізацыі вучэбных заняткаў дома і ва Установе адукацыі прымаецца ўпаўнаважанным органам па месцы жыхарства вучня на падставе заявы вучня (законнага прадстаўніка непаўналетняга вучня) і заключэння ўрачэбна-кансультацыйнай камісіі.

Пералік медыцынскіх паказанняў для навучання і выхавання дома вызначаецца Міністэрствам аховы здароўя, парадак атрымання агульнай сярэдняй адукацыі дома вызначаецца Міністэрствам адукацыі.

158. Пры рэалізацыі адукацыйных праграм агульнай сярэдняй адукацыі па заяве вучня (законнага прадстаўніка непаўналетняга вучня) дапускаецца арганізацыя адукацыйнага працэсу індывідуальна ў адпаведнасці з індывідуальным вучэбным планам.

Індывідуальны вучэбны план устанаўлівае асаблівасці атрымання агульнай сярэдняй адукацыі адоранымі і таленавітымі вучнямі, а таксама вучнямі, якія па ўважлівых прычынах не могуць пастаянна або часова наведваць вучэбныя заняткі і (або) праходзіць ва ўстаноўленыя тэрміны атэстацыю. Індывідуальныя вучэбныя планы распрацоўваюцца ўстановай адукацыі, якая рэалізуе адукацыйныя праграмы агульнай сярэдняй адукацыі, і зацвярджаецца дырэктарам.

159. Выхаванне ажыццяўляецца на вучэбных занятках, дадатковых занятках і ў працэсе выхаваўчай работы ў пазаўрочны час.

Выхаванне ў класах ажыццяўляюць усе педагагічныя работнікі, якія працуюць у дадзеным класе і педагагічны работнік, які выконвае абавязкі класнага кіраўніка.

160. Асноўнымі напрамкамі выхаваўчай работы ва Установе з'яўляюцца:

ідэалагічнае выхаванне, накіраванае на фарміраванне ў навучэнцаў ведаў асноў дзяржаўнай ідэалогіі, прывіццё падрастаючаму пакаленню агульначалавечых, гуманістычных каштоўнасцяў, ідэй, перакананняў, якія адлюстроўваюць сутнасць беларускай дзяржаўнасці;

грамадзянскае і патрыятычнае выхаванне, накіраванае на фарміраванне ў навучэнцаў актыўнай грамадзянскай пазіцыі, патрыятызму, прававой, палітычнай і інфармацыйнай культуры;

духоўна-маральнае выхаванне, накіраванае на далучэнне навучэнцаў да агульначалавечых і гуманістычных каштоўнасцяў, фарміраванне маральнай культуры;

эстэтычнае выхаванне, накіраванае на фарміраванне ў навучэнцаў эстэтычнага густу, развіццё пачуцця прыгожага;

выхаванне псіхалагічнай культуры, накіраванае на развіццё, самаразвіццё і самарэалізацыю асобы навучэнцаў;

выхаванне фізічнай культуры, фізічнае ўдасканаленне;

фарміраванне ў навучэнцаў навыкаў здаровага ладу жыцця, ўсведамленне значнасці здароўя як каштоўнасці і важнасці яго захавання;

сямейнае і гендэрнае выхаванне, накіраванае на фарміраванне ў навучэнцаў адказнага стаўлення да сям'і, шлюбу, выхавання дзяцей, усвядомленых уяўленняў аб ролі і жыццёвым прызначэнні мужчын і жанчын у адпаведнасці з традыцыйнымі каштоўнасцямі беларускага грамадства;

працоўнае і прафесійнае выхаванне, накіраванае на разуменне навучэнцамі працы як асобаснай і сацыяльнай каштоўнасці, фарміраванне падрыхтоўкі да свядомага прафесійнага выбару;

выхаванне, накіраванае на фарміраванне ў навучэнцаў беражлівых адносін да навакольнага асяроддзя і прыродакарыстання;

выхаванне культуры бяспекі жыццядзейнасці, накіраванае на фарміраванне ў навучэнцаў бяспечных паводзін у сацыяльнай і прафесійнай дзейнасці;

выхаванне культуры побыту і вольнага часу, накіраванае на фарміраванне ў навучэнцаў каштоўнасных адносін да матэрыяльнага асяроддзя, умення мэтазгодна і эфектыўна выкарыстоўваць вольны час;

полікультурнае выхаванне, накіраванае на фарміраванне ў навучэнцаў талерантнага стаўлення да прадстаўнікоў іншых культур, нацыянальнасцяў, веравызнанняў;

эканамічнае выхаванне, накіраванае на фарміраванне ў навучэнцаў эканамічнай культуры асобы.

161. Установа пры арганізацыі выхаваўчага працэсу выкарыстоўвае актыўныя формы работы з навучэнцамі і іх законнымі прадстаўнікамі, у тым ліку інтэлектуальныя конкурсы, канферэнцыі, выставы творчасці навучэнцаў, гульнявыя праграмы, тэматычныя дыскатэкі, спартыўна-аздараўленчыя гульні, клубную работу і іншыя.

162. Установа ўзаемадзейнічае з грамадскімі аб'яднаннямі «Беларуская рэспубліканская піянерская арганізацыя», «Беларускі рэспубліканскі саюз моладзі» і іншымі, дзейнасць якіх не супярэчыць заканадаўству.

163. Установа забяспечвае ўдзел навучэнцаў у аб'яднаннях па інтарэсах (гурток, клуб, секцыя, студыя, майстэрня, лабараторыя, аркестр, хор, ансамбль, тэатр, навуковае таварыства навучэнцаў і іншыя аб'яднанні) з прыцягненнем кваліфікаваных спецыялістаў.

Аб'яднанні па інтарэсах могуць быць аднаўзроставымі і рознаўзроставымі. Аб'яднанні па інтарэсах могуць стварацца для працы з пераменным складам навучэнцаў.

Напаўняльнасць аб'яднання па інтарэсах першага года навучання складае не менш за 12 навучэнцаў, другога і наступных гадоў навучання – не менш за 8 навучэнцаў. Пры навучанні асоб ва ўзросце ад двух да шасці гадоў напаўняльнасць аб'яднання па інтарэсах складае ад 8 да 10 навучэнцаў. Напаўняльнасць аб'яднання па інтарэсах для навучэнцаў з ліку асоб з асаблівасцямі псіхафізічнага развіцця складае ад 6 да 8 чалавек. Напаўняльнасць аб'яднання па інтарэсах, у якім адукацыйны працэс арганізаваны для асоб з АПФР і іншых асоб, колькасць асоб з АПФР у ім вызначаюцца Міністэрствам адукацыі.

Для навучэнцаў, якія атрымліваюць агульную сярэднюю або спецыяльную адукацыю дома, ствараюцца ўмовы для атрымання дадатковай адукацыі дзяцей і моладзі дома.

Рашэнне аб атрыманні дадатковай адукацыі дзяцей і моладзі дома прымаецца ўстановай на падставе заявы навучэнца, законнага прадстаўніка непаўналетняга навучэнца.

164. Ва Установе ствараецца сацыяльна-педагагічная і псіхалагічная служба з мэтай выяўлення і развіцця інтарэсаў і здольнасцяў навучэнцаў, іх прафесійных схільнасцяў, правядзення псіхолага-педагагічных кансультацый для навучэнцаў і іх законных прадстаўнікоў, вывучэння псіхалагічнага мікраклімату ў класных калектывах і іншых патрэб.

165. Медыцынскае абслугоўванне навучэнцаў ажыццяўляецца спецыяльна замацаваным за Установай арганізацыяй аховы здароўя медыцынскім работнікам, які сумесна з кіраўніцтвам Установы нясе адказнасць за здароўе і фізічнае развіццё дзяцей, правядзенне лячэбна-прафілактычных мерапрыемстваў, захаванне санітарна-гігіенічных нормаў, рэжым і якасць харчавання навучэнцаў, дазіроўку іх фізічных і разумовых нагрузак.

166. Неабгрунтаванае вызваленне вучняў ад вучэбных заняткаў ва Установе забаронена.

167. Курэнне, распіццё спіртных і слабаалкагольных напояў, ужыванне наркатычных сродкаў, псіхатропных, таксічных і іншых рэчываў, якія адурманьваюць, на тэрыторыі Установы забаронена.

168. Прапускны рэжым ва ўстанове ажыццяўляецца ў адпаведнасці з інструкцыяй аб арганізацыі прапускнога рэжыму.

ГЛАВА 10

ПРАВЫ І АБАВЯЗКІ СУБ’ЕКТАЎ АДУКАЦЫЙНЫХ АДНОСІН

169. Удзельнікамі адукацыйнага працэсу Установы з’яўляюцца навучэнцы, законныя прадстаўнікі непаўналетніх навучэнцаў, педагагічныя работнікі.

170. Ва Установе ствараецца камісія па вырашэнні канфлікта інтарэсу педагагічнага работніка. Рашэнне камісіі па вырашэнні канфлікта інтарэсу педагагічнага работніка з’яўляецца абавязковым для ўсіх удзельнікаў адукацыйных адносін ва Установе. Парадак стварэння, арганізацыі работы, прыняцця рашэнняў камісіі па вырашэнні канфлікта інтарэсаў педагагічнага работніка і іх выканання ўстанаўліваецца Міністэрствам адукацыі.

171. Выбар Установы, у якой будуць навучацца дзеці, ажыццяўляецца іх законнымі прадстаўнікамі ў адпаведнасці з Кодэксам Рэспублікі Беларусь аб адукацыі.

172. Залічэнне вядзецца дырэктарам па прад’яўленні наступных дакументаў:

для дзяцей дашкольнага ўзросту – заявы законных прадстаўнікоў выхаванцаў, накіравання мясцовых выканаўчых і распарадчых органаў па месцы знаходжання Установы, медыцынскай даведкі аб стане здароўя, заключэнне цэнтра карэкцыйна-развіваючага навучання і рэабілітацыі (для дзяцей з асаблівасцямі псіхафізічнага развіцця) (пры наяўнасці);

для дзяцей школьнага ўзросту - заявы законных прадстаўнікоў непаўналетніх, пасведчання аб нараджэнні ці дакумента, які пацвярджае асобу, медыцынскай даведкі аб стане здароўя, даведкі аб навучанні, калі іншае не ўстаноўлена Кодэксам аб адукацыі.

173. Установа не можа перашкаджаць пераводу навучэнца ў іншую ўстанову адукацыі. У дадзеным выпадку навучэнцу выдаецца даведка аб навучанні ўстаноўленага ўзору.

174. За выхаванцамі захоўваецца месца ва Установе ў выпадках:

іх хваробы пры ўмове прад’яўлення медыцынскай даведкі;

на перыяд праходжання санаторна-курортнага лячэння, каранціна;

на перыяд аздараўлення дзіцяці тэрмінам на 90 дзён у летні перыяд;

па заяве, хваробе ці адпачынку бацькоў або іншых законных прадстаўнікоў дзяцей.

175. У іншых выпадках, не прадугледжаных Уставам, рашэнні аб захаванні месца прымае Заснавальнік у інтарэсах дзяцей.

176. Прыём дзяцей у рознаўзроставую групу на працягу года вядзецца пры наяўнасці ў ёй месцаў.

177. Плата законных прадстаўнікоў за ўтрыманне дзяцей у дашкольных групах бярэцца ва ўстаноўленых памерах і ў адпаведнасці з дзеючым заканадаўствам Рэспублікі Беларусь.

194. Кантрольныя лічбы прыёму для атрымання агульнай сярэдняй адукацыі дзяцей і моладзі ўстанаўліваюцца Заснавальнікам адукацыі кожны год.

178. Прыём (залічэнне) асоб ва Установу для засваення зместу адукацыйнай праграмы пачатковай адукацыі ажыццяўляецца пры дасягненні гэтымі асобамі на пачатак навучальнага года ўзросту шасці гадоў ці па жаданні аднаго з законных прадстаўнікоў непаўналетняй асобы з больш пазнейшага ўзросту. Па заяве аднаго з законных прадстаўнікоў непаўналетняй асобы пры наяўнасці рашэння педагагічнага савета дапускаецца прыём (залічэнне) у І клас асобы, якой шэсць гадоў спаўняецца ў бягучым каляндарным годзе.

179. Навучанне і выхаванне дзяцей ва Установе ажыццяўляе педагагічны работнік, які мае права на:

 абарону прафесійнага гонару і годнасці;

 забеспячэнне ўмоў для ажыццяўлення прафесійнай дзейнасці;

 творчую ініцыятыву, свабоду выбару педагагічна абгрунтаваных форм і метадаў навучання і выхавання, вучэбных выданняў і сродкаў навучання і выхавання;

 доступ да вучэбна-праграмнай, вучэбна-метадычнай дакументацыі, інфармацыйна-метадычных матэрыялаў;

 удзел у абнаўленні, распрацоўцы і вызначэнні структуры і зместу структурных элементаў навукова-метадычнага забеспячэння адукацыі;

 удзел у навуковай, навукова-тэхнічнай, эксперыментальнай, інавацыйнай, міжнароднай дзейнасці Установы;

 удзел ва ўпраўленні Установай;

 павышэнне кваліфікацыі;

 маральнае і матэрыяльнае заахвочванне за поспехі ў педагагічнай, навуковай, навукова-тэхнічнай, эксперыментальнай інавацыйнай, дзейнасці Установы;

 аб’яднанне ў прафесійныя саюзы, іншыя грамадскія аб’яднанні, дзейнасць якіх не супярэчыць заканадаўству;

 штомесячную кампенсацыю затрат на набыццё вучэбнай і метадычнай літаратуры ў парадку і на ўмовах, вызначаных заканадаўствам Рэспублікі Беларусь;

 бясплатную перавозку пры неабходнасці да месца працы і назад школьным аўтобусам.

180. Педагагічны работнік абавязаны:

 ажыццяўляць сваю дзейнасць на прафесійным узроўні, які забяспечвае рэалізацыю адукацыйных праграм, праграм выхавання;

 захоўваць прававыя, маральныя і этычныя нормы;

 паважаць гонар і годнасць навучэнцаў і іншых удзельнікаў адукацыйнага працэсу, выхаванцаў;

павышаць свой прафесійны ўзровень, праходзіць атэстацыю;

прапагандаваць задаровы лад жыцця сярод навучэнцаў;

 забяспечваць захоўванне спецыяльных ўмоў, неабходных для атрымання адукацыі асобамі з асаблівасцямі псіхафізічнага развіцця;

 праходзіць медыцынскі агляд пры паступленні на работу і перыядычныя медыцынскія агляды ў парадку, устаноўленым Міністэрствам аховы здароўя Рэспублікі Беларусь па ўзгадненні з Міністэрствам працы і сацыяльнай абароны;

 іншыя абавязкі педагагічных работнікаў устанаўліваюцца актамі заканадаўства, устаноўчымі дакументамі і іншымі лакальнымі нарматыўнымі прававымі актамі Установы, працоўнымі або прававымі дагаворамі.

 181. Педагагічным работнікам забараняецца выкарыстоўваць адукацыйны і выхаваўчы працэсы ў палітычных мэтах або для пабуджэння навучэнцаў да дзеянняў, якія супярэчаць Канстытуцыі Рэспублікі Беларусь і актам заканадаўства.

182. Навучэнцамі Установы з’яўляюцца асобы, залічаныя ва Установу ва ўстаноўленым парадку для навучання і выхавання.

183. Навучэнцы Установы маюць права на:

 атрыманне адукацыі ў адпаведнасці з адукацыйнымі праграмамі;

 адначасовае засваенне зместу некалькіх адукацыйных праграм асноўнай адукацыі ў выпадках, якія прадугледжаны актамі заканадаўства;

 перавод у іншую Установу адукацыі ў парадку, які ўстаноўлены Урадам Рэспублікі Беларусь;

 навучанне і выхаванне ў межах зместу адукацыйнай праграмы па індывідуальнаму вучэбнаму плану, індывідуальнай вучэбнай праграме;

 павагу чалавечай годнасці, абарону ад усіх формаў фізічнага і псіхічнага гвалту, абразы асобы, ахову жыцця і здароўя ў час адукацыйнага працэсу;

 стварэнне спецыяльных умоў для атрымання адукацыі з улікам асаблівасцей іх піхафізічнага развіцця;

 ахову жыцця і здароўя ў час адукацыйнага працэсу;

 бясплатнае псіхолага-медыка-педагагічнае абследаванне ў дзяржаўных цэнтрах карэкцыйна-развіваючага навучання і рэабілітацыі;

 бясплатную карэкцыю парушэнняў у фізічным і (або) псіхічным развіцці;

 карыстанне падручнікамі і вучэбнымі дапаможнікамі;

 бясплатнае карыстанне бібліятэкай, фізкультурна-спартыўнымі збудаваннямі, вучэбнай базай Установы;

 удзел ва ўпраўленні Установай;

канікулы;

 атрыманне сацыяльна-педагагічнай і псіхалагічнай дапамогі з боку спецыялістаў Установы;

 заахвочванне за поспехі ў вучэбнай, спартыўна-масавай, грамадскай, навуковай, эксперыментальнай, інавацыйнай дзейнасці, а таксама ў адукацыйных мерапрыемствах;

 удзел у маладзёжных і іншых грамадскіх аб’яднаннях, дзейнасць якіх не супярэчыць заканадаўству;

 удзел у алімпіядах, конкурсах, турнірах, фестывалях, канферэнцыях, семінарах, святах і іншых адукацыйных і іншых мерапрыемствах, спартыўна-масавых мерапрыемствах, грамадскай, навуковай, навукова-тэхнічнай, эксперыментальнай, інавацыйнай, культурнай дзейнасці;

 азнаямленне з пасведчаннем аб дзяржаўнай рэгістрацыі, сертыфікатамі аб дзяржаўнай акрэдытацыі, правіламі ўнутранага распарадку для навучэнцаў, іншымі лакальнымі прававымі актамі, якія змяшчаюць правы і абавязкі навучэнцаў, а таксама з вучэбна-праграмнай дакументацыяй;

 звяртанне ў камісію па вырашэнні канфлікта інтарэсаў педагагічнага работніка ў выпадку разнагалоссяў паміж удзельнікамі адукацыйных адносін;

 атрыманне харчавання ва Установе ў парадку і на ўмовах, вызначаемых Урадам Рэспублікі Беларусь.

 184. Іншыя правы навучэнцаў устанаўліваюцца Кодэксам Рэспублікі Беларусь аб адукацыі, актамі заканадаўства і іншымі лакальнымі актамі Установы.

185. Навучэнцы абавязаны:

 добрасумленна і адказна адносіцца да засваення зместу адукацыйных праграм, праграм выхавання;

 клапаціцца аб сваім здароўі, імкнуцца да маральнага, духоўнага і фізічнага развіцця і самаўдасканалення;

 выконваць патрабаванні ўстаноўчых дакументаў, правілаў унутранага распарадку для навучэнцаў;

 паважаць годнасць і гонар іншых удзельнікаў адукацыйнага працэсу;

 не дапускаць дзеянняў, якія перашкаджаюць другім удзельнікам адукацыйнага працэсу выконваць іх абавязкі і рэалізоўваць іх правы ў сферы адукацыі, беражліва адносіцца да маёмасці ўстановы;

 выконваць патрабаванні дзелавога стылю (школьнай формы) навучэнца.

 Іншыя абавязкі навучэнцаў устанаўліваюцца Кодэксам Рэспублікі Беларусь аб адукацыі, актамі заканадаўства і іншымі лакальнымі прававымі актамі Установы.

186. Падставамі для прыцягнення навучэнца да дысцыплінарнай адказнасці з’яўляюцца супрацьпраўнае, вінаватае (наўмыснае або па неасцярожнасці) невыкананне або неналежнае выкананне абавязкаў, ускладзеных на яго актамі заканадаўства, устаноўчымі дакументамі і іншымі лакальнымі прававымі актамі Установы адукацыі, у выглядзе наступных дзеянняў (бяздзейнасці):

спазненне або няяўку без уважлівых прычын на вучэбныя заняткі, заняткі, іншыя формы арагнізацыі адукацыйнага працэсу;

парушэнне дысцыпліны;

 незахаванне ў перыяд праходжання практыкі рэжыму рабочага часу, вызначанага правіламі ўнутранага працоўнага распарадку адпаведнай арганізацыі;

невыкананне без уважлівых прычын патрабавання педагагічнага работніка, заснаванага на акце заканадаўства, установачным дакуменце або іншым лакальным прававым акце Установы;

абраза ўдзельнікаў адукацыйнага працэсу;

распаўсюджванне інфармацыі, якая наносіць шкоду здароўю

навучэнцаў;

псаванне будынкаў, збудаванняў, абсталявання або іншай маёмасці ўстановы;

невыкананне (парушэнне) патрабаванняў заканадаўства аб ахове здароўя, пажарнай бяспекі;

распіццё алкагольных напояў, слабаалкагольных напояў, піва, ужыванне наркатычных сродкаў, псіхатропных, таксічных і іншых адурманьваючых рэчываў у будынках і на тэрыторыі Установы або з’яўленне ва ўказаных месцах у стане алкагольнага, наркатычнага або таксічнага ап’янення;

курэнне тытунёвых вырабаў, выкарыстанне электронных сістэм курэння, сістэм для ўжывання тытуню ў памяшканнях і на тэрыторыях, займаемых Установай;

іншых супрацьпраўных дзеянняў бяздзеяння.

187. Да дысцыплінарнай адказнасці прыцягваецца навучэнец, які дасягнуў на момант здзяйснення дысцыплінарнага праступка ўзросту чатырнаццаці гадоў, а навучэнцы з ліку асоб з асаблівасцямі псіхафізічнага развіцця – сямнаццаці гадоў.

 188. За здзяйсненне дысцыплінарнага праступка да навучэнца могуць быць прыменены наступныя меры дысцыплінарнага спагнання:

 заўвага;

 вымова;

 датэрміновае спыненне адукацыйных адносін.

189. Законныя прадстаўнікі непаўналетніх навучэнцаў Установы маюць права на:

 азнаямленне з пасведчаннем аб дзяржаўнай рэгістрацыі, установачным дакументам, спецыяльным дазволам (ліцэнзіяй) на адукацыйную дзейнасць, сертыфікатамі аб дзяржаўнай акрэдытацыі, правіламі ўнутранага распарадку для навучэнцаў, іншымі лакальнымі прававымі актамі, якія змяшчаюць правы і абавязкі навучэнцаў, а таксама з вучэбна-праграмнай дакументацыяй;

 удзел ва ўпраўленні Установай адукацыі;

 абарону правоў і законных інтарэсаў навучэнцаў, звяртанне ў камісію па вырашэнні канфлікта інтарэсаў педагагічнага работніка ў выпадку ўзнікнення разнагалоссяў паміж удзельнікамі адукацыйных адносін;

 атрыманне інфармацыі аб ходзе і змесце адукацыйнага працэсу, выкарыстоўваемых метадах навучання і выхавання, рэзультатах вучэбнай дзейнасці навучэнцаў у парадку, які вызначаецца кіраўніком Установы;

 атрыманне інфармацыі аб усіх відах абследавання (медыцынскіх, псіхалагічных і педагагічных) навучэнцаў;

 іншыя правы законных прадстаўнікоў непаўналетніх навучэнцаў устанаўліваюцца Кодэксам Рэспублікі Беларусь аб адукацыі, актамі заканадаўства і іншымі лакальнымі актамі Установы.

207. Законныя прадстаўнікі непаўналетніх навучэнцаў абавязаны:

 забяспечваць умовы для атрымання адукацыі і развіцця навучэнцаў;

 паважаць годнасць і гонар другіх удзельнікаў адукацыйнага працэсу;

 забяспечваць выкананне навучэнцамі, законнымі прадстаўнікамі якіх яны з’яўляюцца, патрабаванняў установачных дакументаў, правілаў унутраннага распарадку для навучэнцаў.

208. Іншыя абавязкі законных прадстаўнікоў непаўналетніх навучэнцаў устанаўліваюцца Кодэксам Рэспублікі Беларусь аб адукацыі, іншымі актамі заканадаўства, установачнымі дакументамі і іншымі лакальнымі прававымі актамі Установы.

ГЛАВА 11

ВЫДАЧА НАВУЧЭНЦАМ ДАКУМЕНТАў

АБ АДУКАЦЫІ, НАВУЧАННІ

209. Навучэнцы пры засваенні зместу адукацыйных праграм агульнай сярэдняй адукацыі, за выключэннем экстэрнаў, праходзяць бягучую, прамежкавую і выніковую атэстацыю.

Парадак атэстацыі ў парадку экстэрнату вызначаецца Міністэрствам адукацыі Рэспублікі Беларусь.

Парадак правядзення выніковай атэстацыі вучняў пры засваенні зместу адукацыйных праграм агульнай сярэдняй адукацыі вызначаецца Правіламі правядзення атэстацыі вучняў пры засваенні зместу адукацыйных праграм агульнай сярэдняй адукацыі.

210. Атрыманне агульнай базавай і агульнай сярэдняй адукацыі завяршаецца выпускнымі экзаменамі, якія праводзяцца ў адпаведнасці з парадкам, устаноўленым Міністэрствам адукацыі Рэспублікі Беларусь.

211. Навучэнцам Установы, якія паспяхова засвоілі змест адукацыйнай праграмы базавай адукацыі, выдаецца пасведчанне аб агульнай базавай адукацыi (пасведчанне аб агульнай базавай адукацыі з адзнакай).

Выдача пасведчання аб агульнай базавай адукацыі (пасведчання з адзнакай) рэгламентуецца Кодэксам Рэспублікі Беларусь аб адукацыі, Правіламі правядзення атэстацыі вучняў пры засваенні зместу адукацыйных праграм агульнай сярэдняй адукацыі, зацверджанымі Міністэрствам адукацыі Рэспублікі Беларусь.

Вызваленне навучэнца ад вывучэння асобнага вучэбнага прадмета не з'яўляецца перашкодай для выдачы пасведчання аб агульнай базавай адукацыі з адзнакай пры выкананні імі патрабаванняў, прадугледжаных часткай другой гэтага пункта. Навучэнцам, якія былі вызваленыя ад выпускнога экзамену па вучэбным прадмеце, пры выдачы пасведчання аб агульнай базавай адукацыі з адзнакай у якасці выніковай адзнакі па гэтым вучэбным прадмеце ўлічваецца гадавая адзнака.

212. Навучэнцам Установы, якія засвоілі змест адукацыйнай праграмы сярэдняй адукацыі, выдаецца атэстат аб агульнай сярэдняй адукацыі (атэстат аб агульнай сярэдняй адукацыі асобага ўзору з узнагароджаннем залатым (сярэбраным) медалём).

Выдача атэстатаў аб агульнай сярэдняй адукацыі (атэстата з адзнакай) рэгламентуецца Кодэксам Рэспублікі Беларусь аб адукацыі, Правіламі правядзення атэстацыі вучняў пры засваенні зместу адукацыйных праграм агульнай сярэдняй адукацыі, зацверджанымі Міністэрствам адукацыі Рэспублікі Беларусь

Вызваленне навучэнца ад вывучэння асобнага вучэбнага прадмета не з'яўляецца перашкодай для выдачы атэстата аб агульнай сярэдняй адукацыі асобага ўзору з узнагароджаннем залатым (сярэбраным) медалём пры выкананні імі адпаведна з патрабаваннямі, прадугледжанымі часткамі другой і трэцяй гэтага пункта. Навучэнцам, якія былі вызваленыя ад выпускнога экзамену па вучэбным прадмеце, пры выдачы атэстата аб агульнай сярэдняй адукацыі асобага ўзору з узнагароджаннем залатым (сярэбраным) медалём у якасці выніковай адзнакі па гэтым вучэбным прадмеце ўлічваецца гадавая адзнака.

213. Пры выдачы атэстата аб агульнай сярэдняй адукацыі навучэнцы, якія маюць за перыяд навучання на III ступені агульнай сярэдняй адукацыі прыкладныя паводзіны і па адным або двух вучэбных прадметах гадавыя адзнакі «10» (дзесяць) і (або) «9» (дзевяць) балаў, а па іншых вучэбных прадметах гадавыя адзнакі не ніжэй за «6» (шэсць) балаў, узнагароджваюцца пахвальнымі лістамі. Рашэнне аб узнагароджанні навучэнца пахвальным лістом прымаецца кіраўніком Установы ў адпаведнасці Правіламі правядзення атэстацыі вучняў пры засваенні зместу адукацыйных праграм агульнай сярэдняй адукацыі, зацверджанымі Міністэрствам адукацыі Рэспублікі Беларусь.

214. Узоры, апісанне дакументаў аб адукацыі, дадаткаў да іх, залатога, сярэбранага медалёў, парадак запаўнення дакументаў аб адукацыі, дадаткаў да іх, уліку і выдачы дакументаў аб адукацыі, дадаткаў да іх, залатога, сярэбранага медалёў зацвярджаюцца Урадам Рэспублікі Беларусь або ўпаўнаважанымі ім органамі.

215. Дакумент аб навучанні – дакумент дзяржаўнага ўзору, які пацвярджае засваенне навучэнцамі зместу адпаведнай адукацыйнай праграмы, незавершанае засваенне зместу адукацыйных праграм, навучанне ва ўстанове адукацыі, якая не прайшла дзяржаўнай акрэдытацыі.

216. Дакументамі аб навучанні з'яўляюцца: пасведчанне аб спецыяльнай адукацыі, пасведчанне аб дадатковай адукацыі дзяцей і моладзі, даведка аб навучанні, інш.

217. Пасведчанне аб спецыяльнай адукацыі выдаецца навучэнцам, якія засвоілі змест адукацыйнай праграмы спецыяльнай адукацыі на ўзроўні агульнай сярэдняй адукацыі для асоб з інтэлектуальнай недастатковасцю.

218. Даведка аб навучанні выдаецца навучэнцам, якiя не завяршылi засваенне зместу адукацыйных праграм або якія навучаліся ва ўстанове адукацыі, што не прайшла дзяржаўнай акрэдытацыі.

219. Узоры, апісання дакументаў аб навучанні, парадак іх запаўнення, ўліку і выдачы зацвярджаюцца Урадам Рэспублікі Беларусь.

220. Пры датэрміновым спыненні адукацыйных адносін выдаецца даведка аб навучанні ў парадку, якi ўстанаўлiваецца Урадам Рэспублiкi Беларусь.

221. Датэрміновае спыненне адукацыйных адносін па ініцыятыве Установы з непаўналетнімі навучэнцамі, якія засвойваюць змест адукацыйнай праграмы сярэдняй адукацыі, адукацыйнай праграмы спецыяльнай адукацыі на ўзроўні агульнай сярэдняй адукацыі, адукацыйнай праграмы спецыяльнай адукацыі на ўзроўні агульнай сярэдняй адукацыі для асоб з інтэлектуальнай недастатковасцю, дапускаецца толькі з паведамлення камісіі па справах непаўналетніх Дзяржынскага раённага выканаўчага камітэта, а з непаўналетнімі навучэнцамі, якія засвойваюць змест аднаго з відаў адукацыйных праграм агульнай сярэдняй адукацыі і не засвоілі змест адукацыйнай праграмы базавай адукацыі, датэрміновае спыненне адукацыйных адносін па ініцыятыве ўстановы адукацыі дапускаецца толькі са згоды камісіі па справах непаўналетніх Дзяржынскага раённага выканаўчага камітэта.

ГЛАВА 12

МІЖНАРОДНАЯ ДЗЕЙНАСЦЬ

 222. Установа па ўзгадненні з Заснавальнікам мае права ў адпаведнасці з заканадаўствам Рэспублікі Беларусь:

прымаць удзел у міжнароднай дзейнасці па пытаннях адукацыі і выхавання, сацыяльнай працы, павышэння кваліфікацыі педагагічных работнікаў, практычнай падрыхтоўкі педагогаў, узаемадзейнічаць з дзяржаўнымі, грамадскімі, вытворчымі арганізацыямі і ўстановамі, у тым ліку замежнымі;

удзельнічаць у міжнароднай дзейнасці па лініі Міністэрства адукацыі Рэспублікі Беларусь, іншых міністэрстваў, устанаўліваць прамыя сувязі з органамі ўпраўлення адукацыі і агульнаадукацыйнымі ўстановамі, фондамі замежных краін;

заключаць пагадненні з замежнымі агульнаадукацыйнымі ўстановамі па абмене навучэнцамі і педагогамі, правядзенні сумесных мерапрыемстваў, стажыровак і практык настаўнікаў;

накіроўваць вучняў для ўдзелу ў міжнародных алімпіядах, выставах, конкурсах, спаборніцтвах і іншых мерапрыемствах з пазабюджэтных сродкаў.

223. Міжнароднае супрацоўніцтва ў сферы адукацыі ажыццяўляецца на прынцыпах незалежнасці, роўнасці, узаемнай выгады, узаемнай павагі ў адпаведнасці з заканадаўствам і не павінна наносіць шкоду суверэнітэту Рэспублікі Беларусь, нацыянальнай бяспецы і інтарэсам асобы, грамадства і дзяржавы.

ГЛАВА 13

ПАРАДАК РЭАРГАНІЗАЦЫІ І ЛІКВІДАЦЫІ ЎСТАНОВЫ

 224. Рэарганізацыя і ліквідацыя Установы, ажыццяўляецца ў парадку, устаноўленым Кодэксам Рэспублікі Беларусь аб адукацыі і іншымі актамі заканадаўства.

Рэарганізацыя і ліквідацыя Установы ажыццяўляецца, як правіла, пасля заканчэння навучальнага года.

225. Рашэнне аб ліквідацыі Установы прымаецца Заснавальнікам на падставе ацэнкі наступстваў такой ліквідацыі з улікам колькасці асоб, якія падлягаюць навучанню на ўзроўні агульнай сярэдняй адукацыі на тэрыторыі адпаведнай адміністрацыйна-тэрытарыяльнай адзінкі, і колькасці дзяржаўных устаноў, якія рэалізуюць адукацыйныя праграмы агульнай сярэдняй адукацыі на гэтай тэрыторыі.

226. У выпадку спынення дзейнасцi ўстановы адукацыi, анулявання, спынення дзеяння спецыяльнага дазволу (лiцэнзii) на адукацыйную дзейнасць установы адукацыі Упраўленне прымае меры па пераводзе навучэнцаў з іх згоды, згоды законных прадстаўнікоў непаўналетніх навучэнцаў у іншыя ўстановы адукацыі, якія рэалізуюць адпаведныя адукацыйныя праграмы, у парадку, які ўстанаўлiвае Урад Рэспублiкi Беларусь.

ГЛАВА 14

ПАРАДАК УНЯСЕННЯ ЗМЯНЕННЯ

І (ЦІ) ДАПАЎНЕННЯЎ У СТАТУТ

 227. Змены і (або) дапаўненні ў Статут ўносяцца ў парадку і на ўмовах, устаноўленых дзеючым заканадаўствам Рэспублікі Беларусь і Палажэннем аб дзяржаўнай рэгістрацыі суб'ектаў гаспадарання, зацверджаным Дэкрэтам Прэзідэнта Рэспублікі Беларусь ад 16 студзеня 2009 г. № 1.

228. Змены і (або) дапаўненні, што ўносяцца ў Статут Установы адукацыі, лічацца зарэгістраванымі з даты прастаўлення штампа на такіх зменах і (або) дапаўненнях і ўнясення запісу аб іх дзяржаўнай рэгістрацыі ў Адзіны дзяржаўны рэгістр юрыдычных асоб.

ГЛАВА 15

 ЗАКЛЮЧНЫЯ ПАЛАЖЭННІ

229. Установа абавязана пацвярджаць сваю дзяржаўную акрэдытацыю ў парадку, устаноўленым Кодэксам Рэспублікі Беларусь аб адукацыі, Палажэннем аб парадку правядзення дзяржаўнай акрэдытацыі ўстаноў адукацыі, іншых арганізацый, якім у адпаведнасці з заканадаўствам прадастаўлена права ажыццяўляць адукацыйную дзейнасць, і пацвярджэння дзяржаўнай акрэдытацыі, зацверджаным пастановай Савета Міністраў Рэспублікі Беларусь 22 жніўня 2011 г.

№ 572.

Пацвярджэнне дзяржаўнай акрэдытацыі з'яўляецца падставай для захавання за Установай правы на выдачу выпускнiкам дакументаў аб адукацыі.

230. Від Установы адукацыі можа быць зменены. Рашэнне аб змене віду Установы адукацыі прымаецца Заснавальнікам па ўласнай ініцыятыве або па ініцыятыве Установы адукацыі пры сукупнасці умоў, якiя вызначаюцца пунктам 10 артыкула 20 Кодэкса Рэспублікі Беларусь аб адукацыі.